text:
Kigali: Ahitwa "Bannya he" biracyagoranye kubona imisarane
Nubwo mu minsi yashize abayobozi bigeze kwamagana izina "Bannya he" rihabwa agace gacucitse kari i Nyarutarama, bisa n’aho imva no y’iryo zina igihari kuko mu ngo zirenga 2000, hari imisarane itarenze 100 kandi nayo itujuje ibikenewe.
Mu mudugudu wa Kangondo mu Kagari ka Nyarutarama mu murenge wa Remera mu karere ka Gasabo hakunze kwitwa "Bannya he?" kubera ikibazo cy’isuku nke gikomeje guterwa n’uko benshi mu baturage nta bwiherero bagira bitewe n’imiterere mibi yako gace.
Nk’uko (...)
Nubwo mu minsi yashize abayobozi bigeze kwamagana izina "Bannya he" rihabwa agace gacucitse kari i Nyarutarama, bisa n’aho imva no y’iryo zina igihari kuko mu ngo zirenga 2000, hari imisarane itarenze 100 kandi nayo itujuje ibikenewe.
Mu mudugudu wa Kangondo mu Kagari ka Nyarutarama mu murenge wa Remera mu karere ka Gasabo hakunze kwitwa "Bannya he?" kubera ikibazo cy’isuku nke gikomeje guterwa n’uko benshi mu baturage nta bwiherero bagira bitewe n’imiterere mibi yako gace.
Nk’uko binagaragazwa n’imibare IGIHE yahawe n’Umuyobozi ushinzwe isuku mu mudugudu wa Kangondo, Kamirindi Vincent, benshi mu baturage bahatuye banavuga ko bugarijwe n’ikibazo gikomeye cy’umwanda kuko imiterere yaho ari mibi; ngo ntibashobora gucukura ubwiherero burengeje metero ebyiri z’ubujyakuzimu kubera ko bahita bagera ku mazi, dore ko ako gace kegereye igishanga.
Karisa Antoine, umwe mu baturage bahatuye, yabwiye IGIHE ati: "Impamvu ya mbere itara agace kacu umwanda, ni uko dutuye hejuru y’amazi ku buryo tutajya turenza metero 2 cyangwa eshatu iyo turi gucukura umusarane; duhita duhura n’amazi."
Nsengiyumva Ereste w’imyaka 43 akanagira abana batatu, nawe yabwiye IGIHE ko impamvu ikomeye ibatera kutagira ubwiherero ari uko batuye mu kajagari kandi mu bucucike aho biba bitoroshye kuba umuturage yagira ikibanza cy’inzu ngo anabone aho gushyira ubwiherero.
Kamirindi Vicent, umuyobozi ushinzwe isuku mu mudugudu wa Kangondo nawe yabwiye IGIHE ko kuba muri uwo mudugudu hataba imisarane ihagije bituma bamwe mu baturage bituma mu nzira cyangwa bakahihagarika.
Kamirindi yagize ati: "Impamvu twugarijwe n’isuku nke biterwa n’uko abaturage cyangwa inzu nyinshi zaha zitagira ubwiherero kandi umudugudu wacu uri ahantu habi ndetse unubatse mu bucucike."
Yakomeje avuga ko kuba batuye hejuru y’igishanga bituma ubwiherero bwuzura vuba bakabura aho bacukura ubundi n’ubucucike bukabije.
Uwimbabazi Georgette, Umunyamabanga nshingwabikorwa w’Akagari ka Nyarutarama nawe yunze mu ry’abaturage, avuga ko impamvu mu mudugudu wa Kangondo hakiri ikibazo cy’ubwiherero buke ari uko uwo mu dugudu uherereye ahantu habi kuko ari hejuru y’amazi.
Uwimbabazi yagize ati: "Ikibazo cy’ubwiherero buke rwose turakizi ariko giterwa n’uko umudugudu wa Kangondo uri hejuru y’amazi aho kenshi nta ucukura ubwiherero burengeje metero ebyiri cyangwa eshatu kuko ahita agera ku mazi."
Yakomeje avuga ko nyuma y’icyo kibazo cy’ubwiherero umwanda unaterwa ahanini no kuba abaturage batuye mu kajagari n’ubucucike kandi mu mwanya muto ku buryo n’iyo ubwiherero bwa bamwe bwuzuye, bakunze kubura aho bacukura ubundi.
Gusa avuga ko nubwo isuku nke ikirangwa muri ako gace, nk’ubuyobozi, badahwema gukangurira abaturage kugira ubwiherero.
Aka gace kazwi ku izina rya "Bannya he?" gatuwe n’ingo zirenga 2000 kandi abenshi mu baturage bako bari mu rwego ruciriritse.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Papa Benedigito XVI yarekuye burundu inkoni y’ubushumba bwa Kiliziya Gatolika
Nk’uko yari yabitangaje ko ku itariki ya 28 Gashyantare 2012 azegura ku mugaragaro, Papa Benedigito wa 16 yasezeye burundu ku mugaragaro ku mirimo ya Papa, ahita ava mu nzu yabagamo nka Papa.
Inzu Papa Benedigito wa 16 yabagamo, Castel Gandolfo, indege ya kajugujugu yahamukuye imwerekeza ku nzu azabamo hafi y’aho Papa mushya azaba akorera.
Kajugujugu ikimara guhaguruka imbere ya Bazilika Nkuru yitiriwe Mutagatifu Petero inzogera n’urufaya rw’amashyi byamuherekeje.
Nk’uko byagaragraga (...)
Nk’uko yari yabitangaje ko ku itariki ya 28 Gashyantare 2012 azegura ku mugaragaro, Papa Benedigito wa 16 yasezeye burundu ku mugaragaro ku mirimo ya Papa, ahita ava mu nzu yabagamo nka Papa.
Inzu Papa Benedigito wa 16 yabagamo, Castel Gandolfo, indege ya kajugujugu yahamukuye imwerekeza ku nzu azabamo hafi y’aho Papa mushya azaba akorera.
Kajugujugu ikimara guhaguruka imbere ya Bazilika Nkuru yitiriwe Mutagatifu Petero inzogera n’urufaya rw’amashyi byamuherekeje.
Nk’uko byagaragraga kuri zimwe muri televiziyo zanyuzagaho imihango y’isezera rya Papa Benedigito wa 16, abarinda umutekano wa Papa, les Gardes suisses”, bafunze urugi rwa metero esheshatu rwa Castel Gandolfo saa moya ku bihe ngengamasaha GMT (saa moya zo mu Rwanda).
Mbere y’uko agenda, yabanje gusezera ku bakaridinali, bakajya bamunyura imbere basoma impeta.
Benedigito XVI yabasezeranyije kutazabatererana, ko azaba asenga mu gihe bazaba bateranye bashaka umusimbura, abasaba kuzashyira kugira ubumwe.
Kiliziya Gatorika ku itariki ya 11 Gashyantare 2013 yatunguwe no kumva inkuru y’iyegura rya Benedigito wa 16, mu mateka ya Kiliziya byaherukaga mu myaka 600 ishize kumva inkuru nk’iyo.
Kiliziya yatangaje ko Papa Benedigito wa 16 yeguye kubera intege nke z’ubusaza yiyumvamo ku myaka 85 y’amavuko afite.
Joseph Ratzinger azakomeza kwitwa Papa ariko hiyongereho “ Emeritus”, bishatse kuvuga “Papa ucyuye igihe”. Ikindi kandi izina ry’icyubahiro rihabwa Papa, Nyirubutungane, naryo azarigumana.
Mu gihe hataratorwa Papa mushya, imirimo ya Kiliziya Gatorika izajya icungwa umunsi ku munsi na Karidinali wo mu Butaliyani, Tarcisio Bertone.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Yari umukobwa w’umwami wa Hongriya.Yavutse mu mwaka w’120.Kuva afite imyaka ine yoherejwe kwa Hermani,igikomangoma cya Thuringeni ho mu Budage.kuko byari biteganijwe ko azarongorwa n’umuhungu we Ludoviko.Amaze kuzuza imyaka cumi n’ine ashyingiranwa n’igikomangoma Ludoviko.Mu myaka yose bamaranye babanye neza mu bwumvikane,babyarana abana batatu.
Elizabeti yari afite umutima ukunda abantu kandi ugira impuhwe.Yari umuntu wicisha bugufi,akakira uje amugana wese.Mu mwaka w’1225,hateye inzara maze abantu barasonza cyane maze afata ibyari bibitswe mu bigega by’ibwami abigaburira abashonji.Byageze ndetse n’aho agurisha inigi ze nziza kugira ngo abone ibyo agaburira abashonji.Amaze kuba umugore wa Ludoviko yakunze amasengesho.Elizabeti ntabwo yamaranye n’umugabo igihe kirekire nk’uko yabyifuzaga.Ludoviko yaguye mu nzira ajya i Yeruzalemu,asiga Elizabeti atwite inda y’umwana wa gatatu.Urwo rupfu rwamuteye agahinda katavugwa.Elizabeti yaje gushinga ibitaro, ari naho ubwe yakoreraga avura abarwayi .Hashize igihe yaje gutandukana n’abana be ,Abashinga ubarera.Bityo aboneraho umwanya uhagije wo gukorera Nyagasani avura abarwayi.iyo mibereho ivunanye kandi ivanze mo no kwigomwa yaramuzahaje yitaba Imana afite imyaka 24 gusa.yitabye Imana tariki ya 17/11/1231.


text:
Umugabo agomba kuba ari umuntu ufite ubuhanga, ubugenzuzi, igenamigambi byo kuyobora neza abo ashinzwe. Ni we ushinzwe gutunga abe no kubatunganyiriza. Agomba kuba akuze ku mubiri no mu bwenge :
-Afite gahunda,
-Azi gufata imyanzuro,
-Afite ubwitange,
Inshingano Z’umugabo Mwiza
Akamaro k’umugabo mwiza gatangirira mu muryango, bigakomereza mu baturanyi n’abo bakorana.
- Aba inyangamugayo muri byose, mu kuvuga, mu kwirinda guhemuka ;
- Atanga inama zubaka maze agahuza abashyamiranye ;
- Urugo rwe ruhinduka intangarugero mu bo babana.
Umugabo Mubi
- Urukundo aruheruka mu irambagiza ;
- Agandira umutima uhana w’umugore we ;
- Ntiyemera kwakira ibyifuzo by’umugore n’abana ;
- Afata umugore we nk’igikoresho ;
- Ntazi ibikwiriye gukorerwa abana be ;
- Akoresha urutoto n’iterabwoba ku b’umuryango ;
- Ubusambo butuma yiha akima umuryango n’abavandimwe ;
- Bene abo ntibubaka, barasenya.
Ubugabo si ukuzura inzira : Abagabo bamwe, ubonye ubutunzi bafite, ni ibikomerezwa. Mu ruhame bubahirwa amashuri bize kuko ari intiti. Nyamara ugeze mu ngo zabo usanga amahoro n’umunezero ari ingume.
o Bene abo bagira amazu, abagore n’abana babo bakarara mu gisapfu no mu baturanyi.
o Bagira imodoka, abagore n’abana bakagenza amaguru.
o Barya uturyoshye, bagashira inyota, abana n’abagore babo babeshejweho no guhangayika.
o Akazi kabahemba menshi ntikarangiza ibibazo by’imiryango yabo.
o Bafasha ab’ahandi, ababo begamiye abavandimwe
o Amasambu manini yungura abandi, ababo bishwe n’inzara
o Kutizerana kwabyaye ubuhakanyi bukomeye, bituma bakora amasezerano yo gushyingiranwa by’agateganyo (amasezerano – kontaro y’imyaka runaka).
o Bamwe muri bo bahindutse imbata z’inzoga, maze bahombya igihugu n’imiryango. Ntibazi kuvangura indyo n’imoso, birirwa birenza umwotsi w’itabi bakiyanduza, bakanduza n’ikirere, bigateza indwara zitagira umubare.
o Ubwenge bwa benshi ntibukimenya kuvangura ibyo imibiri yabo yagenewe. Bashyingiranwa n’abo bahuje igitsina.
Reba Video
Itandukaniro Hagati y'Umugabo mwiza n'Umubi
Umugabo agomba kuba ari umuntu ufite ubuhanga, ubugenzuzi, igenamigambi byo kuyobora neza abo ashinzwe. Ni we ushinzwe gutunga abe no kubatunganyiriza. Agomba kuba akuze ku mubiri no mu bwenge :
at 3:57:00 AM
Labels: umuryango


text:
Nyamagabe: Abayobozi basabwe kwita by’umwihariko ku basigajwe inyuma n’amateka
Abayobozi b’akarere ka Nyamagabe n’abashinzwe imibereho myiza y’abaturage mu mirenge basabwe kwita by’umwihariko ku basigajwe inyuma n’amateka babakangurira kwitabira gahunda More...
Nyarugenge: Binyuze ku nkunga ya VUP bahabwa bashinze koperative yatumye biteza imbere
Abaturage bafashwa muri gahunda y’icyerecyezo 2020 Umurenge (VUP) bibumbiye muri Koperative GOBOKA yo mu murenge wa Nyarugenge mu karere ka Bugesera, baravuga ko amafaranga y’inkunga bahabwa yatumye More...
Gashaki: Abaturage baciye ukubiri n’inzara kubera VUP
Abaturage bo mu Murenge wa Gashaki, Akarere ka Musanze bagiraga ikibazo cy’inzara bikageza aho basuhuka, ariko ngo ubu iyo nzara yabaye amateka kubera gahunda yo guteza imbere abantu batishoboye izwi nka More...


text:
Mwubahe Uwiteka mwa bera be mwe, kuko abamwubaha batagira icyo bakena. Imigunzu y’intare ibasha gukena no gusonza, ariko abashaka Uwiteka ntibazagira icyiza bakena -Zaburi 34:10-11
Ni iby’ ingenzi ko twita kumyumvire, uwizera Imana izamwitaho kandi imuhe byose akeneye kandi bimukwiye. Iri ni isezerano Imana iduha ibinyujije mu byanditswe ariko kamere ya yo ni uko igaburira abana ba yo kandi ikabaha ibyo bakennye, ni na yo mpamvu mu Isezerano rya kera hari Umuheburayo wayise Yehovayire bishatse kuvuga mu Kinyarwanda ko ari Imana idukenura ibyo dukennye[Iduha].
Nta kintu na kimwe Imana idashoboye kuduha, iradukunda kandi itwitaho cyane. Iyo tuyikunze kandi tukemera kugerageza kugendera mu nzira za yo, nta kabuza Imana iduha ibyo dukeneye kuko nta wundi yemera gusangiza umugisha keretse abana ba yo.
Wihangayika Yesu Kristo azi ibyo ukeneye!


text:
Iki ni kimwe mu bibazo abantu benshi bibaza, bamwe bitewe n’uko bumva bararikiye kunywa ibinyobwa by’ubwoko bwose bataba bashaka ubabwira ibyo bakwiye kunywa n’ibyo badakwiye kunywa. Yewe nutanze inyigisho ibuza abantu kunywa inzoga kenshi yitwa ukabya ibyo gukizwa, uretse ko hari amatorero amwe n’amwe aba abyemeranywaho n’abayoboke bayo bose.
Aha turifashisha inkuru imwe yabereye ku kibuga cy’indege ahantu, hanyuma uraza kumva isomo rikubiyemo n’icyo ukwiye gukora.
Igihe kimwe Kompanyi y’indege itwara abantu i Burayi yariho itangira, hari umugabo umwe w’umukristo wari mu rugendo icyo gihe. Umuntu umwe mu bashinzwe kwakira abakiriya aramwegera amuha icyo kunywa ( gisindisha) ariko ntabwo yasabwaga kwishyura. Wa mugabo w’umukristo aramuhakanira mu kinyapfura ko atanywa inzoga.
Hashize umwanya muto wa muntu ushinzwe kwakira abantu aragaruka noneho yatunganije neza ya nzoga ku isahani nini nziza rwose ngo wenda byatuma noneho yemera kuyifata, ariko n’ubundi mu kinyabupfura kiza cyane wa mugabo w’umukristo aramuhakanira, amubwira ko atanywa ibisindisha.
Uwakiraga abantu biramuyobera ahitamo kubimenyesha umuyobozi we. Umuyobozi yegera wa mugabo yitwaje indi sahani nziza, yayitakishije indabyo, aramubaza ati ‘’ Ese haba hari icyo wanenze muri serivisi zacu? Rwose turakwinginze uryoherwe, ntabwo tukwishyuza ni ako turengerezaho abakiriya gusa.
Wa mugabo aramusubiza ati’’ Ndi umukristo, sinjya nywa ibisindisha.’’ Wa muyobozi akomeza guhatiriza ngo wenda yakwemera kunywaho.
Nyuma icyakurikiyeho, wa mugabo w’umukristo yasabye uwo muyobozi wamwingingaga ko yaha no ku muyobozi w’indege ( Umupirote) nawe akanywa. Umuyobozi aramubwira ati ‘’ Ni gute umupirote yanywa inzoga kandi ahuze? Aramutse anyweye inzoga haba hari amahirwe menshi y’uko indege yakora impanuka igahanuka?’’
Wa mugabo amusubizanya ikiniga yenda guta amarira ari nako azunguza umutwe ati ‘’ Njyewe ndi umukristo, igihe cyose mba mpugiye ku kurinda kwizera kwanjye/agakiza kanjye, none rero ndamutse nyweye ibisindisha nshobora gukora impanuka nkaroha ubuzima bwanjye bwose.’’
Nshuti ukwiye kumenya ko uyoboye ubuzima bwawe, uri umuyobozi w’ubugingo bwawe, ujye witonda kuko uhetse ibintu by’Uwiteka niba yarakugiriye ikizere akaguhamagarira kuba mu bana be.
None ko isi idashobora guha ibisindisha uwo yahaye inshingano yo kuyobora indege, kimwe n’ibindi ni gute wowe uba uhugiye ku kurinda ubugingo bwawe ukanywa ibisindisha, urumva bitazakurangaza ukaburoha?
Ntabwo ari ibisindisha gusa/inzoga, ahubwo ukwiye kwirinda ikintu cyose cyakurangaza ugatakaza kuba uwo Imana ishaka ko uba we. Imana iguhe umugisha.
Yesaya5:22 Bazabona ishyano abigira intwari zo kunywa inzoga, bakagira imbaraga zo guturira ibisindisha.


text:
Home > Impamvu ituma wumva utacyifuza guhuza urugwiro n’uwo mwashakanye
Impamvu ituma wumva utacyifuza guhuza urugwiro n’uwo mwashakanye
Gutakaza urugwiro wagiriraga uwo ukunda ni ibintu bishobora kubaho bitewe n’impamvu zitandukanye, nko kuba waragize amateka mabi kuri iyo ngingo nko gufatwa ku ngufu cyangwa ibimeze nkabyo. Ariko se mu gihe nta mpamvu uzi ibitera byaba bikomoka kuki?
Ushobora kuba rwose wari usanzwe wishimira cyane guhuza urugwiro n’uwo mwashakanye ndetse buri uko umubonye ukumva uramwifuje ariko ukajya kumva, ukumva biragenda bikuvamo uko iminsi yicuma ukagenda urushaho kumva utakimwifuza namba nyamara mu mutima wumva ukimukunze.
Ubushakashatsi bwashyizwe ahagaragara na BMJ Open bwagaragaje ko ibi bibaho cyane ndetse ko nta n’impamvu yo guhangayikishwa nabyo. Ubu bushakashatsi bwakorewe ku bagabo basaga 4800 n’abagore basaga 6600 bari hagati y’imyaka 16 na 74, babanye n’abo bakunda mu gihe kitari munsi y’umwaka maze bugaragaza ko ibi bigenda biba ku bantu bose.
Ubu bushakashatsi buvuga ko ibi bikomoka ahanini ku kumenyera cyane iki gikorwa ndetse ukageraho ukagifata nk’ikigomba gukorwa buri munsi nk’ihame. Ibi rero bituma utakigiha agaciro kacyo nyakuri ahubwo ukumva ari nk’inshingano kurusha kuba isoko y’ibyishimo.
Mu gusoza, aba bashakashatsi bagira abantu inama yo kwirinda ibi, ahubwo icyihutirwa kikaba gukora imibonano mpuzabitsina nk’umushyikirano ubahuza kandi ukabazanira umunezero bityo mukagenda muyikora uko mubyifuje mutabigize ihame rya buri munsi nko kurya cyangwa kwambara imyenda. Ikindi kandi nuko ubyiyumvisemo atagomba kubihisha ubo bashakanye, ahubwo wamuganiriza mukabishakira umuti.
Src: 7sur7


text:
Abagana ikigo nderabuzima cya Gikondo baratangaza ko ku mafaranga bitwaza bagiye kwivuza bongeraho ayo kwishyura ubwiherero mu gihe babukeneye. Ibi basanga ari akarengane kuko ubusanzwe ivuriro ryagombye kutabwishyuza.
Ugitunguka mu marembo y’ikigo nderabuzima cya Gikondo, giherereye mu Karere ka Kicukiro, mu murenge wa Gikondo, uhita ubona aho ubwo bwiheherero buherereye. Abarwayi bahivuriza, ubona ko ari benshi, batangaza ko batanga amafaranga asanzwe yo kwivuza, ariko bagasabwa n’igiceri cy’ijana (100 Rwf) ku ruhande kugira ngo ushaka kubukoresha aze kubyemererwa. Bavuga kandi ko utayafite atagirirwa impuhwe, yewe akaba yakorera ahadakwiye ibikorerwa mu bwiherero, cyangwa akaba yabangamirwa mu rwego rwo kwanga gukwirakwiza umwanda hirya no hino.
Uwungirije Umuyobozi w’ikigo nderabuzima Madamu Uwamahoro Marceline yatangaje ko icyabateye gufata uwo mwanzuro ari uko mbere yo gutangira iyo gahunda bari bafite ubwiherero butajyanye n’igihe, kandi budafite isuku ihagije. Yagize ati ‘’Twafashe umwanzuro wo kujya twishyuza igiceri cy’ijana. Ni mu rwego rwo kugira ngo turusheho kunoza isuku.’’
Uwamahoro yongeraho ko ayo mafaranga abafasha kugura impapuro z’isuku, gutunganya amazi meza akoreshwa igihe uvuye mu bwiherero, ndetse akishyura n’umukozi ukoramo isuku kugira ngo hahorane isuku.
Ingengo y’imari idahagije
Ubuyobozi bw’ikigo nderabuzima buvuga ko guca ayo mafaranga atari ukutita ku barwayi bahabwa serivisi mbi, ahubwo ari amikoro adafashije y’ikigo. Uwamahoro agira ati ‘’Impamvu yabiduteye ni uko ingengo y’imari y’ikigo nderabuzima itabikora byose ngo ibirangize. Natwe abagenerwa bikorwa, tugomba gushyiraho akacu mu tuntu tworoheje .’’ Hagati aho ariko, hari abarwayi batabyishimira kubera ubushobozi buke, bakavuga ko byatuma bakora amakosa yo gukwirakwiza umwanda kubera nta mikoro.
Gusa ngo umurwaza cyangwa umurwayi, bitewe n’uwagiye mu bwiherero bwa mbere, agendera ku gatike kahawe umwe muri bo mbere (Ugiyeyo ahabwa agatike kugira ngo atishyuzwa uko asubiyeyo).
Nubwo binubira gucibwa ayo amafaranga, uwungirije Umuyobozi mukuru w’ikigo nderabuzima atangaza ko ibyo bitari muri gahunda ya Minisiteri y’Ubuzima, ahubwo ari agashya bihangiye ku kigo nderabuzima cyabo kugira ngo barusheho kunoza isuku. Agira ati “Nubwo benshi babyinubira kubera ubushobozi wenda buke, bazabona akamaro kabyo kandi nkeka ko batangiye no kubibona kuko iyo ubona ujya mu bwiherero ukagira ngo ni wowe ububanjemo kuva bwatangira gukoreshwa, bigaragaza impinduka nziza.”
Yongeyeho ko ikigo nderabuzima cya Gikondo, gikikijwe n’uduce dutuwe cyane bigatuma hivuriza umubare munini w’abarwayi.
Ndayisenga Clarisse


text:
Nzabonimpa Théodore utuye mu Karere ka Musanze, avuga ko guturana na Pariki y’Ibirunga byamubereye inzira imuganisha ku bukire ndetse bikanamufasha kwiyungura ubumenyi.
Yarangije amashuri yisumbuye mu mwaka wa 2008 amara imyaka ibiri asaba akazi atakabona, atekereza umurimo washingira ku kuba ba mukerarugendo baravaga gusura ibirunga bakabura icyo bahugiramo.
Aha ni bwo yatekereje uburyo yajya atembereza ba mukerarugendo mu giturage gituriye pariki bakajya gusura imirimo inyuranye ikorerwa mu miryango.
Mu minsi 18 asura ibyiza nyaburanga bitandukanye, ngo yumvise akunze cyane guhanga umurimo ugendanye n’iby’amapariki kurushaho.
Ati “Ni umushinga natangije igitekerezo, umuntu ambajije ngo watangije amafaranga angahe nsanga usibye ubushake ntayo, ni bwo natangiye kujya ntembereza ba mukerarugendo usibye muri pariki, aho tugenda mu giturage bagasura wa muntu utumvaga ko umuzungu yagera iwe akicara bagasangira ibyo yatetse, akamufasha guteka, bagafatanya kuboha, gukama, kwenga… bitewe n’uburyo yamwakiriye akaba yamusigira n’amafaranga”.
Nzabonimpa avuga ko banabatunganyiriza bote bifashisha mu kuzamuka mu birunga ndetse ngo aranateganya gutangiza uburyo bwo kuyobora ba mukerarugendo mu mijyi yose y’igihugu (tourism information desk).
Nzabonimpa avuga ko ibi bikorwa n’ibijyanye no kwita kuri ba mukerarugendo mu gihe bazamutse mu birunga birimo kubaha ababatekera ndetse n’ababafasha muri byose igihe bari mu birunga bimaze kubera benshi ikiraro kibavana mu bushomeri kuko ngo hari abakora iyi mirimo nyuma bakisanga mu mahoteri na za resitora zikomeye kuko bigiramo gufata neza ababagana.
Avuga ko uyu mushinga yatangiye mu mwaka wa 2010 ubu ufasha benshi kuko abasaga 160 babona inyungu kuri wo.
Yabwiye Izubarirashe.rw ati “Urubyiruko ruhaturiye rugiriramo amahirwe, icyongeye ku gufasha abamukerarugendo tubaha ubumenyi bw’ibanze mu guteka, kwita ku bakiriya…”
Avuga ko ageze ku bukire ntagereranywa
“Icyo maze kugeraho ni uko ubu narangije kaminuza, umushinga waramfashije mu myigire yanjye. Ubu ndi umuntu ushakishwa ngo mpugure aho kugenda nshakisha akazi kandi si ibintu nize kuko nize amategeko.”
Uyu mugabo avuga ko inyungu ya mbere abona ari ukubona abantu baho atuye bamubona nk’umuvandimwe kuko ngo yubatse ikintu buri wese ahita abona akamaro k’ibyo yakoze.
Akoresha abayobora ba mukerarugendo bagera muri 14 biyongeraho abandi bakozi bakora mu bikorwa binyuranye bagera kuri 26, hakiyongeraho abakora mu buryo budahoraho 160.
Yongeraho ko yafashije abaturiye iyi kampani kwishyira hamwe, aho babaha ibikoresho by’ububoshyi ndetse bakabashyira n’ababagurira ibyo baboha.
Avuga ko mu bikorwa byo gusura abaturage hari amafaranga abaturage bagenerwa kuko babumbiwe hamwe ibi, ngo bikaba bibarinda kugira ibibazo nk’ibyo kubura ubwishingizi bwa mituweri ndetse no kuba babura ubushobozi bwo kujyana abana ku ishuri.
Nzabonimpa avuga ko mu bo bakorana bose asanga umukozi uciriritse abasha kwinjiza byibura amafaranga ibihumbi 50 naho uri hejuru akabona ibihumbi 300.
Muri rusange ngo yasanze byibura ku mwaka bashobora kwinjiza amadorari 531 mu gihe cy’ukwezi bakura mu bikorwa bitandukanye byo gufasha ba mukererugendo.
Uyu mugabo avuga ko igihe cyose utekereje igikorwa cy’iterambere ugahita ukibarira mu mafaranga udashobora kukigeraho kuko ubona igihe kigutindira ngo ubone amafaranga wifuza.
Ikindi ngo si byiza kujya gutekereza icyo gukora ngo uhite ufotora ibyo mugenzi wawe akora, ahubwo ngo ni byiza ku wareba ikibura muri ibyo akora ukaba ari cyo waheraho cyangwa ukazana agashya uhereye ku bikuri hafi.


text:
Ubwonko bwakira ibyo ubuhaye kandi ibi bitangira kuva igihe umugabo cyangwa se umugore afashe umwanzuro wo kubyara, muri cya gihe cyo gutera inda niho ubwonko butegurirwa.
Ni kuvuga rero ngo ibyo ubuhaye haba ibyo wariye cyangwa se ibyo utekereza ni byo bihita bijya mu bwonko bwa wa mwana uzavuka.
Abantu rero bazirikane ko ubwonko bwafatwa neza hakiri kare ariko kandi ko no kwangirika bidatangira gusa ari uko yavutse ahubwo bitangirira ku buryo ababyeyi bari bameze, ibyo batekerezaga ndetse n’amarangamutima yabo mu gihe cyo gutera inda.
Ibyo rero ntitubitindaho cyane, ahubwo turibanda cyane ku buryo wafata neza ubwonko cyane cyane hakoreshejwe ibyo turya uhereye ku gihe ugiriye gutera inda y’umwana kugeza ku muntu ukuze.
Ibyo kurya n’ibyo kunywa bitera ubwonko kugira ubuzima bwiza
Burya ngo umuntu agizwe n’ibyo arya kuko baravugango “amagara aramirwa ntamerwa”. Ibyo turya rero ni byo byubaka umubiri wacu haba mu gihagararo (physically) ndetse no mu mitekerereze. Muri iyi nkurur rero turimo kuvuga ku bwonko, ari na cyo gice gikoresha ibindi bice byose by’umubiri ndetse cyo n’umutima gusa akaba aribyo bipfa na nyirabyo agaherako agapfa, turarebera hamwe ibyo wabugaburira bukabaho neza bityo n’umuntu wese akabaho neza.
Turabasangiza ibitekerezo twahawe na Muganga Gasana John, uvura akoresheje ibimera.
Kugira ngo tubisobanukirwe neza ndabanza mbwire abantu ibyo ubwonko bukenera ngo ububeho nezakandi byabura bukabaho nabi. Muri byo harimo
1. Imyunyu Ngugu (sels mineraux): Iyi umuntu yayibona mu kimera cyitwa Ginseng, iki kinabonekamo n’amavitamine atandukanye afasha ubwonko harimo nka za B ya 1,2,3,5,6,8,9 n’iya 12, ndetse na vitamine C na E. Harimo kandi n’imyunyu ngugu ya Aluminum, Selenium, Magnesium, Calcium, Manganese, Phosphore, Potassium, Cobalt, Cuivre, Fer na ZinC.
Imyunyu ngugu kandi wayisanga mu kimera cya avoka aho wagikoresha mu buryo 3, burimo ubu abantu basanzwe bazi bwo kurya uru rubuto haba ku biryo cyangwa se rwonyine. Ushobora ariko nanone gukoresha urubuto rwayo abenshi bakunda kujugunya nyamara ari wo rurimo intungamubiri nyinshi. Urufata ukarwanika, hanyuma ukarushesha cyangwa ukarusekura hanyuma iyo fu ukayiyungurura neza, ukayiteka mu biryo cyangwa se ukayinywa nk’icyayi. Aha rero uzaba uhaye umubiri wawe intungamubiri zirimo amavitamine nka Vitamine A, B ya 1, 2, 3, 5,6 n’iya 9, Vitamine C, Vitamine D, Vitamine E ndetse na Vitamine K. Harimo kandi n’imyunyu ngugu nk’umuringa Calcium, Manganese, Magnesium, Phosphore na Zinc. Uburyo bwa 3 wayikoresha rero ni ugukoresha amababi yayo, aya yo mu giti hejuru, aho waca nk’amababi 5 ukayateka muri litiro imwe y’amazi, hanyuma ukayanywa. Iki gihe uba ufashije cyane ubwonko kubona imyunyu ngugu ndetse na vitamine zitandukanye zibufasha kugira ubuzima bwiza. Ikindi kintu gikomeye cyane ku muntu ukeneye imyunyu ngugu ihagije ni ukunywa amazi ahagije, kuko ni cyo kintu cyihagije ku myunyu ngugu yose.
2. Vitamines B zose, ni ukuvuga kuva kuri B1 kugeza kuri B12: Izi vitamine rero na zo ziboneka mbuto, imboga ndetse n’ibindi bitandukanye nk’imineke, avoka, orange (ironji), poivrons, umuceri, soya, umumero w’ingano, ubuki n’ibindi byinshi
3. Vitamine C: Iyi iboneka mu mbuto nyinshi z’amabara ndetse ibyinshi uyisangamo ni byabintu urya ukumva bisa n’ibikarishye mu kanwa. Ingero nabaha ni nk’indimu, orange (ironji), amashu, poivrons, igitunguru, inyanya, epinard, imyembe, inanasi n’ibindi byinshi.
4. Vitamines E: Iyi vitamin iboneka mu bihwagari, umumero w’ingamo, avoka, elayo (huile d’olive), Epinard, poivrons, soya n’ubuki.
Ibintu byangiriza ubwonko
Inzoga n’itabi
Isukari mvaruganda: Kubera uburyo ikozemo, hongereyemo ibinyabutabire (produits chimiques) bitandukanye bituma tuyibona kuriya isa ndetse ikamara igihe. Kubera izi mpamvu rero isukari iragenda ikamunga za vitamines zitunga ubwonko zirimo B kuva ku ya 1 kugeza ku ya 12, Vitamine E ndetse na C. Iyi sukari kandi yangiriza ya myunyu ngugu twabonye haruguru ko itunga ubwonko.
Ibi kandi ni kimwe n’ibindi bintu byose biba byaciye mu nganda, biriya binyabutabire bongeramo ngo babirinde kwangirika mu gihe gito, ni byo bigenda bikica za ntungamubiri ubwonko bukeneye bityo ugasanga bwo buzima bwiza bwabwo buragenda buyoyoka.
Ni yo mpamvu buri gihe iyo dutanga inama ku bantu bifuza kurindaubwonko bwabo, tubabwira kugabanya cyangwa guhagarika burundu ibintu byakorewe mu nganda.
Uretse ibi twabonye bishobora kwangiriza ubwonko, Muganga Dr Gasana John, yagiriye inama zitandukanye abantu bakuriza ngo bafate ubwonko bwabo neza, burimo nko kubaha ibitotsi, aho umuntu mukuru wese aba agomba kuryama amasaha atari munsi y’atandatu n’umunani mu munsi. Abantu bagomba gukora sport nyinshi kuko biha umubiri oxygene nyinshi kandi ubwonko bwiharira 20% ya oxygene yose umuntu yakira. Ikindi ni ukwirinda gukabya mu marangamutima, ukumvako mu buzima ibintu byose bishobora kukubaho, ukirinda guhora uhangayitse, ibi bizafasha ubwonko gutekereza neza.


text: Umuhanzi Athnase Sentore yavutse mu mwaka w’1934. Se umubyara yari Umutware w’i Nyaruguru witwaga Munzenze. Ubuzima bwe bwaranzwe no kwitangira umuco nyarwanda awutoza abikiri bato, urungano rwe ndetse n’abari bamukuriye. Yabaye intore by’igihe kirekire ndetse yari azwiho ubuhanga mu gucurangisha inanga. Mu myaka ya za 1950 ku ngoma y’Umwami Mutara III Rudahigwa, Sentore yabarizwaga mu itorero ry’Igihugu ryitwaga Indashyikirwa, kugeza ubwo mu mwaka w’1958 yari umwe mu ntore zagiye zishagaye Umwami Mutara ubwo yagiriraga uruzinduko i Buruseli mu Bubiligi agiye kwitabira imurikagurisha ryahabereye. Nyuma y’umwaka w’1959 mu gihe cy’imvururu zabaye mu Rwanda, Sentore n’umuryango yavukagamo baje guhungira mu gihugu cy’u Burundi, aho yageze ashinga itorero "Indashyikirwa" yitiriye iryahoze ari iry’i... soma ibindi


text:
Malgorzata Kulczyk w’imyaka 32 y’amavuko amaze imyaka 25 yose atariyogoshesha umusatsi we na rimwe kuva ku myaka 7. Umusatsi we ni muremure ku buryo bimusaba kuwambara nk’imyambaro bigatuma aho aciye hose abantu batamukuraho ijisho bamutangarira kuri uwo musatsi udasanzwe afite.
Malgorzata Kulczyk avuga ko kuva ku myaka irindwi atigeze yiyogoshesha na rimwe ndetse kuva mu mwaka wa 2015 akaba atarawusigamo amavuta cyangwa produit iyo ari yo yose ibi bikaba byaratumye umusatsi we ukura ukaba muremure ku buryo ukrenga ku mavi ye.
Yagize ati “nta muntu n’umwe mu nshuti zange wigeze ambwira ko hari ikibazo umusatsi wange umuteye ngo wenda mbe nawiyogoshesha, ahubwo bambwiraga ko ari byiza nta kibazo”. Malgorzata Kulczyk yongeyeho ko kugeza kuri ubu nta na gahunda afite yo kwiyogoshesha uyu musatsi we.
Umusatsi wa Malgorzata Kulczyk wamubereye nk’igikoresho cyo mu buzima bwe bwa buri munsi ku buryo anaramutse awiyogoshesheje abantru benshi ntibapfa kumumenya. Malgorzata Kulczyk yavuze ko nawe ubwe yiyogoshesheje atabasha kwimenya akurikije igihe amaze atabikora. Yongeyeho ko atazi ukuntu yaba ameze aramutse afite umusatsi mukeya ndetse ko ntawapfa kumumenya.
Uyu musatsi wa Malgorzata Kulczyk ni muremure birenze urugero ku buryo ashobora kuwikwiza ku mubiri we wose akawambara nk’umwenda.
Ibi bituma aho atambutse cyangwa aho yerekeye hose abantu batamukuraho ijisho
Daniel MUKESHIMANA/Umubavu.com


text:
Muri iyi minsi, kuri uru rubuga hanyuzeho ibitekerezo byinshi bishya nakunze gusoma. Ariko icyo nahaye agaciro kurusha ibindi ni ubushake bwagaragaye bwo kwerekana amazina y'abantu bashobora gufasha Abanyarwanda kuzahura iki gihugu bakagikura mu rwobo FPR ya Kagame yagitayemo. Nanjye ndifuza kwerekana abagabo babiri nzi neza kandi bakunzwe bihagije n'Abanyarwanda. Aba bombi, niba ari intwari nk'uko tubazi, ndabasaba gutinyuka bakinjira mu kibuga cya politiki, ibihato bibabuza gukorera Abanyarwanda bigakurwaho, bakajya imbere, tukababona maze tukabakurikira. Abo bagabo bombi b'ingirakamaro cyane ni Nyakubahwa Donald Kaberuka na Maître Rwangampuhwe François.
I. KABERUKA Donald
1.Yavutse taliki ya 5/10/1951. N'ubwo arengeje ya myaka 50 Zelote yavuze akaba ubu afite imyaka 60 y'amavuko, Donald Kaberuka ni umuntu ucyifitemo ubusore butangaje mu mutwe no ku mubiri kandi mu by'ukuri ibyerekeye gukorera igihugu akaba yarabitangiye kera.
2. Donald Kaberuka Arajijutse cyane, yize amashuri yo mu rwego rwa kaminuza muri Tanzania no mu Bwongereza. Afite impamyabushobozi y'ikirenga , Doctorat en Sciences économiques yakuye muri Kaminuza y'i Glaslow muri Ecosse. Ni specialiste de la finance internationale.
3.Donald Kaberuka yakoreye Urwanda byinshi byiza ariko cyane cyane kuva yaba Ministre des finances et de la plannification économique(1997-2005) yakoze uko ashoboye ngo ateze igihugu imbere mu by'ubukungu: gusana igihugu nyuma y'intambara na jenoside, kugabanya ubukene no kongera iterambere.
4.Nyamara kuva Donald Kaberuka yakurwa ku mwanya wa Ministre akoherezwa guteza imbere Banki Nyafurika itsura amajyambere (BAD), nibwo iterambere ry'u Rwanda ryatangiye gukendera, Agatsiko kayobowe na Paul Kagame gatangira gusahura igihugu no kwikubira ibyiza byacyo katitaye ku bukene bw'abaturage.
5.Donald Kaberuka arakunzwe cyane muri BAD abereye Perezida kuva muri 2005(uwo mwanya yarahutorewe) , kandi koko birazwi ko ari umuntu w'imico myiza, utaranganwa umuco mubi wo KWIKUBIRA, akaba umugabo ushishikajwe n'icyateza abaturage ba Afurika yose intambwe igaragara u majyambere.
6. Donald Kaberuka ntashinjwa kunyereza ibya rubanda ahubwo yaranzwe no kurwanya cyane abarangwaga n'ako kageso , aho yayoboye hose. Iyo ikaba ari n'imwe mu mpamvu z'ingenzi zatumye akurwa ku mwanya wa Ministiriri mu Rwanda akoherezwa hanze y'igihugu kugira ngo adakomeza kubangamira Paul Kagame n'Agatsiko ke , kuko bo gusahura ibya rubanda babigize umwuga.
7. Donald Kaberuka ntiyijanditse mu bwicanyi.
Iyi ngingo irakomeye. Mu gihe bimaze kwemerwa na bose ko nta muntu ufite ibiganza bijejeta amaraso y'Abanyarwanda uzongera kwishyira imbere ngo aratuyobora, Donald Kaberuka we afite ibiganza byera de ! Niba hari uwo yaba yariciye azamvuguruze ku mugaragaro.
8.Donald Kaberuka afite ubunararibonye mu byerekeye ubukungu mpuzamahanga. Aho gukomeza kuyoborwa n'impumyi zituvana mu bukene zitwerekeza mu butindi, Donald Kaberuka afite inzira nyinshi yanyuramo, azi imiryango yose yakomangaho , igihugu cyacu kikazamuka mu bukungu butarundanije mu biganza by'Agatsiko konyine ahubwo busaranganyijwe n'Abanyarwanda bose.
9.Donald Kaberuka azi neza Paul Kagame n'Agatsiko ke: azi aho ibintu bipfira kandi ntayobewe uko byakosorwa, iterabwoba rigashira mu gihugu, abanyarwanda bakongera guhumeka umwuka w'ubwigenge mu Rwagasabo.
Muri make, Donald Kaberuka rwose ni we Muyobozi ukwiye U Rwanda, turi benshi hano i Kigali, tumusaba ko umurimo mwiza akora muri BAD yawusoza bwangu akagaruka mu gihugu cyamwibarutse, akadufasha kukizahura. Aramutse yemeye agafatanya n'abandi banyarwanda b'indakemwa mu mico no myifatire, bajijutse, batishoye mu bwicanyi, bafite ubushake bwo kubaka iki gihugu, nta kabuza, Urwanda rwahatorera agatege, rukayoboka inzira y'amajyambere.
II. Maître RWANGAMPUHWE François
Uyu mugabo ashobora kuba ari we ukunzwe n'Abanyarwanda benshi muri iki gihugu. Rwangampuhwe yavukiye mu cyahoze ari Komine ya Rukondo,paruwasi ya Cyanika mu BUFUNDU (Gikongoro), ahanga mu 1945. Yahungiye muri Kongo Kinshasa ahagana 1963 aba ariho yigira amashuri yisumbuye na Kaminuza.
Kuva FPR yatangira, Maître Rwangampuhwe yarayikoreye cyane, aho imariye gufata ubutegetsi muri 1994, atahuka mu Rwanda.
1. Rwangampuhwe ni umuntu ujijutse akagira n'ubumenyi buhanitse mu byerekeye kuyobora igihugu. Afite impamyabushobozi mu by'amategeko(Droit).
2.Rwangampuhwe yanga urunuka akarengane : icyo agaya cyane ubutegetsi bwa FPR ni akarengane karenze urugero Agatsiko gakorera Abanyarwanda. Iyo akaba ari yo mpamvu yahisemo kutamaranira gufata imyanya y'ubutegesti nk'abandi akaba yarihitiyemo umurimo wo kunganira Abanyarwanda imbere y'inkiko (Avocat).
3.Yunganiye benshi mu manza zinyuranye kandi bagatsinda..Kubera iyo mpamvu, Maître Rwangampuhwe afite umwanya ukomeye mu mitima y'Abanyarwanda benshi cyane.
Icyo tumusaba ni uko yamenya ko igihe cye kigeze cyo kujya ahagaragara agatabara iki gihugu kuko akarengane gakomeje kuba kenshi. Imiborogo y'Abana b'U Rwanda bari ku ngoyi y'Agatsiko yageze mu bushoroshori bw'ijuru: Barasenyerwa utururi twabo izuba riva, baramburwa udusambu twabo, barafungwa bazira imitungo yabo, baricwa kubera ko ari abakene bakaba basigaye bafatwa nk'umwanda mu mujyi wa Kigali, hari benshi bamaze imyaka irenga 17 bafunze nta madosiye bagira....ako karengane kose nta wundi wakadukiza atari wose Maître Rwangampuhwe François.
Fatanya n'abandi bagabo bashishikajwe no kubaka u Rwanda rubereye abenegihugu bose, Abatwa ,Abahutu n'Abatutsi. Kandi rero birashoboka . Uko byamera kose, Abanyarwanda turi benshi twiteguye kugushyigikira. Jya mbere, turi kumwe.
Mpakaniye Jean Bosco, Kigali
Submit your high-quality, original articles for more exposure, credibility and traffic back to your website. Becoming a full-time artist isn't something that happens overnight. Being able to make a living from being an artist takes a lot of time, dedication and motivation.
If you dread going to work every day or have ever wanted to do the kind of work that made you feel good about what you do then this article is for you. Working in a career that helps others is the difference between looking forward to your job and forcing yourself to go to work each day.
Rwose na njye uriya mugabo ngo ni Kaberuka numva bamurahirira.
Ariko se, ingorane z'abanyarwanda bivurugutamo kuva ryariiiii, kuki atazamagana? Dore ko we atanikanga. Afite ijwi ryakumvikana ariko miru!!! Aruce arumire, barumire areba aceceke. Keretse niba kureba akaga k'u Rwanda bigombera computer aka wa wundi ngo utegereje ko computer izamwogereza amasahani.
Buriya se iyaba na we byamukorerwagaho yaba yaracecetse ra? Ubwo bwenge bwe se butareba ngo bubone, butegereje iki? Tuvuge ko adashaka kwivuruguta muri politike ! Ariko nibura natange umuganda w'ibitekerezo. Cyangwa si umunyarwanda ni umugande na we!
Nave muri silence, twumve akamuvamo.
Ego mwa basindi mwe.
Donald Kaberuka ni umuhanga cyane. Nahuye n'abazungu yiganye nabo, bambwiye ko ari computer. Ni umwe mu bahanga ISI ifite muli Economics. I would like to see him as the President of United States of Africa.
Nkunda umugabo ntacyo ampaye. Izina niryo muntu, Rwangampuhwe ati ni mutumire Makuza mukibuga. Reka nkubaze ko uli umunyamategeko ubona makuza akora akazi ashinzwe. Ubundi Misitiri wintebe amaze iki
mu Rwanda nawe ulimo. none se umugabo utagira ijambo niwe uduhitiyemo koko ngo atuyobore. Sinkuzi neza aliko nkulikije iyi nyandiko yawe wagirango uli muli babandi bagiye babona amadiploma
baguze
Ego ko mana yirwanda ngo uli maitre, Na Rwigema PC yahungutse avuga ko azanye impamya bumenyi avanye muli Congo aho yaramaze imyaka ibili gusa, ntawe nufuza gusebya aliko ibitekerezo byanyu birerekana aho izo degree mwazikuye
Komera
Muvandimwe ibyo ushima aba bagabo nibyo ariko barabura ikintu cy'ingenzi :Nta n'umwe muribo wari watinyuka ngo yamagane akarengane rubanda rw'abanyarwanda rugirirwa na kariya gatsiko !Nonese Rwangampuhwe ko ari avocat ayobewe amarorerwa yakozwe na Gacaca cyangwa ukwivanga kw'abayobozi mu bucamanza!Nyamara numva ngo hari ihame mu butabera rivuga ngo akarengane ubona ugaceceka nawe uba ugakora!Nonese Donald ayobewe ko ubukungu bwose bw'u Rwanda buri mu maboko ya ka gatsiko,ayobewe se ko abakene basenyerwa amazu yabo hitwajwe impamvu z'ibinyoma ngo zo gutunganya umugi cyangwa guca Nyakatsi?Ko ataratinyuka ngo abyamagane?Umulideri dukeneye ni uwanga akarengane iyo kava kakagera kandi agahaguruka akakarwanya, ubundi abasigaye bakamufasha kubaka igihugu kizira akarengane, ubwikubire,ivangura iryariryo ryose, igitugu cy'abayobozi, cyimakaza demokarasi n'uburenganzira bwa muntu.
Mugire amahoro! Ndabona mwanyanditseho byinshi,..ubutegetsi simbwifuza rwose, njye mburanira abantu, ngashaka n'akanyuzo iyo nshaka kwambika anbantu ubusa! Kandi iyo uburana biterwa n'uruhande
uherereyemo,...uretse se ubuswa bw'abakurikira imanza, nerekana umwe mu mihoro ngahamya ko ari Misago wayitumije kandi akayikoresha,..iyo haba ahageze amajyambere bari gusuzuma niba uwo mupanga
warakoreshejwe, kandi byangwagaho kuko nari nawuguze ari mushya,..nagira abantu inama ariko kuyobora u Rwanda munkure ku rutonde, uko Barutobye ntacyo nakwishoborera!
Ahubwo uwo nabasha kugira inama kandi nkamushyira aho nshaka yaba Makuza,...mumushyireho, ni umuhanga kandi azi gukina umupira w'intoki,....uwo bahuje ubugenge ni Joe Habineza, umwe muri bo niwe wasimbura Pawulo kandi azi ko bashoboye, kandi ntibazamujyana imbere ya Sentare byakomeye! Mukomere, akanjye karenge ngakuyemo! Mpariye abandi niryo Data yashakaga kunyita ariko mu rwego rwo kwihimura ampa irinkujije!
Ngo rwangampuhwe? mwisetsa abantu. Ise yamwise ahari azi uko azamera. Izina niryo muntu. Ntacyo yamarira igihugu, uretse kubuza abantu amahoro. Nta mpuhwe agira, uzabaze ab'iwabo bamuzi. ibyo afite
biramuhagije nagumane ibyo niba ari aho anyongera abantu
Agatsiko kananiwe gusenya uru urubuga, none gatangiye kurwoherezaho ama VIRUS aza yiyambitse impu z'intama. *Ngizo za Kaberuka. *Ngizo za Rwangampuhwe, etc. Ninde se uyobewe ko Donald Kaberuka ali umwe mubashakira Paulo Kagame abinjizwa mu gatsiko; siwe washakiye Kagame Louise Mushikiwabo? Naho Rwangampuhwe ni Rwangampuhwe nyine; ni umuhezanguni; uyu se yazahuza abanyarwanda ate?
nta rwanagmpuhwe mu bantu, pu. Ni umugome ni shitani yamara abantu
http://www.youtube.com/watch?v=G7sSXMtApGU&feature=related
Kuli Mucengezi,
Uduteye amatsiko!
Urashaka kutubwira ko Nkubana Jeannette aliwe wagiraga icyo apfana na Kagame cyangwa se ni Kaberuka wagiraga icyo apfana na Kagame? Ndabona usa n'uzi amabanga. Yatugezeho. Nicyo uru rubuga rubereyeho.
Mbashimiye mwese ibyo bitekerezo byanyu kuri aba bagabo 2. Ndagira ngo ngire icyo mvuga ku mwitwarire ya Kaberuka akiri ministre (1997-2005). Kaberuka yabay ministre asimbuye Birara wari umaze kwegura kubera kutihangira ubujura bw'abatsiko. Igihe cyari kigeze ngo Kagame n'agatsiko bashyireho umuntu usobanukiwe no kunyereza kugira ngo abakorere plan ntakuka, kandi yabirangiza akazagororerwa, ubwo rero niko byagenze. Hagati aha rero akiri ministre de finances, muzabaze ukuntu yajyaga atumirwa muri Hoteli Kiyovu kugira ngo amadosiye Birara yari yaradindije. Ubwo icyo gihe muzamenye Nkubana Jeannette wari warabohoje hoteli Kiyovu uwari we n'icyo yapfanaga na Kagame
Mugire amahoro! Mdabona abaginga bakomeje gushakisha, niba ngo mba kurekura ubutegetsi, ndabona Umuleader uri mu banyarwanda muri iki gihe, nkamubabwira kuko najye anteye ubwoba, kandi nkaba nizera
ko atabanza kumena amaraso, uwo mugabo ni THOMAS NAHIMANA,...yarize, yakoreye Imana, muri Pansiyo ye tuzamupangira agacanyi, yaharaniye uburenganzira bwa muntu mu bihe bikomeye, akoresha ka Politiki
ke ko kudahubanganya abandi, amze kwiga uko bayobora bakanategeka igihugu, kandi yatanze urubuga ngo abanzi bamvugeho uko bambona,...erega ndamwemera, buriya niwe ungejeje ahabi kuko yatumye bose
banyandikaho, ndamutumiye rwose, nzabumuha ntamugoye, ntagire shida sinamukorera ibyo nashoboje Twagiramungu cga Victoire!
Niwe mu Leader nemera, nari nabanje gukeka ko ari umu CDR none naratohoje nsanga akwiye kuyobora u Rwanda!
Musezeranyije kumufasha muri transition nibwo amahindura atamena amaraso.
Mbigiriye gukunda u Rwanda!
http://profile.ak.fbcdn.net/hprofile-ak-snc4/276036_802520391_4836737_n.jpg
Muze gusa iso bazamubaza ino i kamembe twumva ngo yarangije kwiga n'ubujura bwe akora he icyayi akimereye nabi ngo FPR iumereye nabi none mulicara muli ambassade sha muli abajura nuko tubihorera H.E azabimenya muzosubira kw'isuka mbese nagende yongere akore mu cyayi.
ahaaa sibyiza ariko kandi si numuco.mubyukuri mu kwegura kwe yasobanuye impamvu yegoye ntabwo yemeye ko kuri ariya mafoto yasambanaga sibyo?gusa iyi site yo ntiyanatekerezaga ko ashobora kwegura kuko abavugwa ibiruta ibye nubu baracyakariho,ni mukurikire mwinigure nababwira iki.
Bwiza we komera cyane!
Bavuga ibigondamye imihoro ikarakara. Arya mafoto uvuga se iyi site hari ayo uyahimbye? Ibyo bavugaga se ntibyari ukuri! Kubona umugabo kandi w'umuyibozi yitwara kuriya se wowe wumvishe bikunyuze? Ubwo urashaka se ko uramutse usanze umukobwa wawe ari umwe muri barya wari kugira uti mumureke akomeze yibyinire! Nako ndavugishwa, wasanga bari batumwe n'iwabo!!
Ntimukange ukuri n'ubwo kuryana!!!
Njye mbona uru rubuga hari byinshi rwakemuye, nibura abanru bagenda begerana, bakamenya icyo abantu batekereza, ibyifuzo byabo n'ubindi.
@ Bwiza #53,
Uvuze ko nyiri urugo yapfuye siwe uba amwishe! Kubwawe wumva umuntu ya kwiba, akica, agasambana...ntibivugwe ngo ni ugusebanya? Uwo mu minisitiri urengera ngo baramusebeje, nawe ubwe iyo abona ko ari ugusebanya ntiyari kwegura! Yabonye ko ibyo bamuvugaho ari ukuri aregura.
Erega kuri iyi site havugirwa ibitavugirwa kuri ya masite yanyu ngo ni igihe.com, izuba, newtimes n'ibindi!
Niba ushaka gusoma ibikunyura nakurangiye isoko, hano turinigura di!!!!
ko utamuvuze izina se ninde uwo mutubwire kabirigi we kassim ndabona naho mbona izina rye merci.
NI BYIZA KUTUGEZAHO ABANTU BAZIMA KUKO AKENSHI KULI IZI MBUGA BABA BASENYA ABANTU? UGASANGA NTA KINTU KIZIMA CYUBAKA ABANYARWANDA CG KIBAHA IKIZERE KU BIHE BIZAZA;
aBO BAGABO UVUZE SIMBAZI ALIKO KUBONA UBAVUZE NI UKO WABAJIJE BENSHI KU BIBEREKEYE; nANJYE NAKUNGANIRA NKAVUGA NK?UMUGABO NZI MBERE YA GENOCIDE UTALIGEZE AGIRA AMACAKUBILI MU BY?UBWOKO UTAVUGWAHO MU BWICANYI. WIZE AMASHULI AHAMBAYE AKABA N?UMUNYABWENGE BIVUGWA NABIGANYE NAWE ALI PRIMAIRE SECONDAIRE NAYISUMBUYE . AKABAYARAKORANYE NAB HABYARA N.ABINKOTANYI KANDI AKABYIKURAMO NEZA MALGRE IBYO BAMUHIMBIYE BYOSE AKICALMA AGASUBIRA MU RWANDA NDETSE AKAJYA AZA NO HANZE MU BURAYI AKABONANA NABO BABANYE MBERE ,WASANGA ALI MULI BAKE BAFITE INYIFATIRE NK,IYUWO MUGABO WABAYE ANBASSADEUR MU BUFARANSA HASOHOKA INYANDIKO ZA BRUGUERRE AKEMERA AGATAHA N,UMUGORE WE AKARENGA IBYO BYOSE NDETSE N INKULIKIZI ZALI KUMUGEREKWAHO,,? nAMWIRANZEHO NTI ABAGABO TURARUTANYWA,,,,
ariko mbaze ibi byose byaje gute? ninde wabwiye gushakisha abayobora urwanda? uziko gusara bidasaba umunsi? iyi site rwose noneho ndabona isigaye yizanira urwenya gusa ubuse mwumva uwa yobora urwanda ariwo iyi site yatereye hejuru? kubyiza se yazanye ,mu guhuza abanyarwanda se,ikiza kiyi site ni ikihe usibye kuryanisha abanyarwanda gusa uribuka itangira ukuntu yatangiye isebya abayobozi burwanda ,ibintu wagirango ni site yabana bamwe batukana site ishobora gusenya umuryango ikaryanisha umugabo numugore ,ikagaba urwango hagati yabana na babyeyi be ubwo wumva icyayivamo twakwizera ari iki? mwibuke itangira ko yashyize amafato ngo umuntu abyina kikaba ikintu cyamamajwe nkaho nkiri ugufungura uru rubuga we atigeze abyina mubuzima bwe ariko iryo shyari ninda nini bigirira iki? buriya se uziko abo wateranyije nabo washebeje bizibagirana iyo udatangira nabi wenda byari kugira ireme kuko twari kumenya ko wenda ibyo utanganza uba ubifitiye gihamya ariko wapi watangiye ubeshya usebanya ,ugira amacakubiri yose ndavuga wowe mwe bakuru buru rubuga,rwose jye sindamenya icyo muhatse gusa icyo maze kubabonamo ni urwango gusa .
Maitre Rwampuhwe izina niryo muntu yahemukiye MGR Misago yemera kumushinja ibinyoma ntakwiriwe kuba leader ubuhemu ntibusibangana. Kuburanira ibuka n'urwango igirira abahutu oya puu
ariko Kabareuka sawaa ni technicien utarahemutse
kuri #39 uravuze urangize ngo imana ibayobore erega imana ntiyobora abicanyi keretse niba wibeshye ukaba washakaga kuvuga satani.naho ubundi ntawe uzabafasha gukora ku maroso ndumva utabaza cyane ariko nzineza ko aho uri ari umuregwe uhaze ,nubugome bwagusabitse,aho gusaba ngo abantu bahinduke bumve ko mumena amaraso ari umuziro ahubwo wowe urabahamagarira imirwana uko wumva se ubwona ubwo butegetsi mwabuvanaho gute? umuregwe wa batindi yee muzabyumva mushaje
@Gahutu #44,
Ko uvuga ngo Kayonga azi gushyira mu gaciro, ko nshakishije nkabona yaramaze abantu barenze 900 ahahoze ari muri commune Rukara, Commune akomokamo?
Kimwe na Karenzi Karake nawe uregwa ubwicanyi ndengakamere yakoreye ahahoze ari commune Bulinga.
Nta balideli mbonye aho b'abicanyi.
L’APCR et le COVIGLA en appellent aux autorités françaises et plus particulièrement au Préfet de la Préfecture de Seine Maritime de prendre leurs responsabilités face à l’implantation toujours
croissante de la milice INTORE à Rouen et dans son agglomération. Ces associations invitent les services de la Préfecture à mener leurs propres enquêtes. Ils se rendront compte que les soldats de
l’APR déguisés en demandeurs d’asile sont à pied d’oeuvre en Seine-Maritime et partout en France. Ils sont prêts à tout pour éliminer les opposants, réels ou supposés comme tels y compris par
l’empoisonnement.
Si Paul KAGAME se permet d’exporter le terrorisme sur le sol britannique, son soutien inconditionnel il peut, à plus forte raison frapper n’importe où et n’importe quand en France.
Il n’est plus un secret pour personne et les INTORE ne le cachent pas. Ils tiennent des propos qui incitent à la haine et à la violence intercommunautaire à l’instar de ceux tenus par le Dr Joseph UMUGWANEZA du CHU de Rouen. Si de tels propos ne sont pas sanctionnés, les INTORE se verront de plus en plus intouchables et passeront à la vitesse supérieure.
Reka nsubize Fine comment nr 23.Ngo Victoire ntaho yize?Waba warasomye sonCV?Uyu mwega se Kagame utugejeje ahunamuka,wambwira Ecole Secondaire yarangije i Uganda?Ngo ni umusoda,wambwira Academie
Militaire yizemo kugira ngo abe Officier?Uretse stage yakoze muri USA,wambwira ahauntu Kagame yize?Ntare School,nga yaba yaramaze imyaka itatu!!!!
Aliko ngo yambwiye abanyamakuru,bamubajije aho yize,ati ese,ko Yezu muzi ibyo yakoze,mwambwira aho yize?Genda Rwanda waragowe.Uramuke.
Mubaterure mubztereke i kigali turebe icyo bakora!!!bo se ni ibiragi abo bose mwirwa murindagira ho ni n abalideri????baba babatumye? Naba bazi kuvuga di!!!ushaka kuyobora natobore mureke kwirwa murindagira mu bigambo gusa!!!!!
MWESE ABARWANYA KAGAME MURARUHIRA UBUSA. KAGAME AKUNZWE N'ABANYARWANDA. MWESE ABARWANYA KAGAME MURARUHIRA UBUSA. KAGAME YEMEWE N'AMAHANGA. MWESE ABARWANYA KAGAME MURARUHURA UBUSA. KAGAME ABARUSHA KUREBA KURE. MWESE ABARWANYA KAGAME MURARUHIRA UBUSA. ABANYARWANDA TUMURI INYUMA. MWESE ABARWANYA KAGAME MURARWANYA ABANYARWANDA!
Kuri Mahoro Zelote, Bite ko twakubuze? Turagukumbuye. Hari Film hano muri South Africa yitwa Sarafina, ariko ushobora no kuyibona kuri Amazon.com. Waba uyireba mbere y'uko utugezaho andi mabanga.
Dore ka extrait gato nkoherereje kuri youtube:
http://www.youtube.com/watch?v=G7sSXMtApGU&feature=related
Mwabantu mwe mwese munyumve (abahutu n'abatutsi )
Abantu babili b'ABA LEADERS bashobora ndetse no kubabanziliza , bagomba gutegura n'inzira y'ubwiyunge bwa ukweli , twemera kandi namwe mwese mwemera ni GEN KAYONGA NA GEN KARAKE KARENZI NA COL MURASIRA ARBERT . aba bagabo bazwiho gushyira mugaciro cyane , ndetse bamwe nka Gen karenzi na Gen kayonga bemera ko FPR itagombaga kwica abahutu !!!gusa uyu Col murasira we rwose n'umuntu wumuhanga uzwiho gucisha make kandi agashyira no mugaciro ,ABA BICARANYE BAHILIKA KALIYA GATSIKO BAGASHYIRAHO INZIBA CYUHO BAGASUBIZA UBUTEGETSI ABASIVILIAN , BAGACA AKAJAGALI N'ITERA BWOBA BY'ABASILIKALI MUBATURAGE , DORE KO NA GEN KAYONGA ATABYIYUMVISHA , UKUNTU ABASILIKALI BALIMO KUVANGIRA ABANYA POLITIKI !!!
Ingufu zaba bagabo zirakenewe , bakageza Kagame imbere y'ubutabera hakabona kubaho ubwiyunge bwa UKWELI , AMA SIO!
Urakoze leprophete kutugezaho baliya bagabo babili bandi uvuga ko nabo bashobora kuba aba leaders bacu batubera urumuli rwa demokrasi.
Ili curaburindi lero turimo, kandi tukaba dushaka kurivamo, twarishyizwemo na Paulo Kagame n'agatsiko ke. Njye uko mbizi lero aba bagabo bombi bari muli ako gatsiko. Kuba uli mu gatsiko singombwa kuba uli ministri, senateri, depite cyangwa se umuslikari mukuru; reka da! Uti Kaberuka Kagame yamwigije hirya amwohereza kuba Prezida wa BAD. Alalalaaa! Mu bandi bose se bagize agatsiko bali mu gihugu imbere, ufite umwanya urwoshye ungana n'uwa Kaberuka ni nde? Uti Rwangampuhwe nta myanya ya politiki yigeze ahabwa! Wibwira se ko ba avoka bandi bose dufite muli iki gihugu nta numwe ushobora kuba yaburana nka we cyangwa se anamurushe? Gusa icyo arusha abandi ni uko imbere y'abajuje imanza ze zihita neza kubera igitinyiro cy'umuntu ukomeye mu Cyama cy'Agatsiko. Ko ubona amasosiete menshi yamushyize mu nama z'ubuyobozi bwayo, si ukugirango ajye ayavuganiro mu buyobozi bw'Agatsiko yishyikiramo?
Munyangaju, igihe aba bagabo bombi bazaba bahagurutse bakagenda bagafatanya na ba Dr Rudasingwa nabo bigeze kuba muli FPR, aliko bakaza kuyivamo kubera amahano Agatsiko gakomeje gukorera Abenegihugu, nibwo abantu bazatangira gutekeza ko abo bagabo bombi bagiye ku buyozi bw'igihugu bazana amatwara atagira aho ahuriye n'aya Agatsiko ka Paulo Kagame.
Uyu Rwangampuhwe muvuga ni wawundi wagaragaje ubuswa mu rubanza rwa Musenyeri Misago mukaba muvuga ko azwiho ubwenge? Nibarizaga!
NDABONA HARABATUNVA, NKULIYINGOMA YARABABWIYE ARIKO AMATWI MUYASHYIRAMO IBITI! WOWE WIYISE MPAKANIYE NTACYO UVUZE RWOSE.
Mu gihe kitarambiranye muraba mwumva bariya ba Kaberuka na Rwangampuhwe batumiza abanyamakuru kugira ngo bababwire ko inyandiko yasohotse ku rubuga leprophete ntaho bahuriye na yo. Ubu aho bari ubwoba bwabarimbuye bagira ngo Kagame ntabasiga amahoro nibatajya imbere ye ngo bapfukame, barire, barigate ibirato bye kugira ngo abahe imbabazi. Mu Rda abantu basigaye barahindutse ibishushungwa; nta bumuntu!
Icyo dukeneye nuko abarwanya leta yikigari bose bashyirahamwe bakumvikana kuri gahunda yo guhirika buriya butegetsi ntakindi ibindi byose namagambo mugerageze muhuze ingufi zanyu mwese Imana ibayobore.
Iryojambo uvuze ni iryakigabo Komerezaho ugire inama baba bagabo ariko ngukosore sibo biyita abalideli ni ababibita nsinziko baba babatumye ngo babyandike niba aribo kandi babyandika (abalideri) bakabyitirira abandi nahitambasiba kuko ntaburideli bwaba bubarimo.
Nibajye mukibuga tubarebe, Inama n'amashaka zitagira icyo zigeraho for 17 years twazirambiwe, ni mumanuke mufatanye n'abanyarwanda kwigobotora. ntago watera umupira uri iburayi go uze ugwe mu izamu rya Kagame ari muri Stade amahoro! ugomba kuza muri Stade mugakina umupira buri wese n'anakinryi n'abafana be,akagutsinda cyangwa ukamutsinda. otherwise guys; STOP TALKING ABOUT THE PROBLEM IF YOU DON'T WANT TO SOLVE IT.
Niko Gakeri we no mubalideri banyu ushyramo wamucugusi Rusesabagina, ni hatali. Mugeze kure koko ni muhamwe Kagame abategeke naho ibyo gushaka abategeka igihugu mudafite ni mubuvemo. uzi ko mumeze nkabari munzozi, ubwo mwacitse urundogora kubera imyaka 17 abahutu mudageka. Nihashira indi nkiyi noneho muziruka kugasozi. Ni mwihangane na nyina w'undi abyara umuhungu.
abo bantu muvugira ko ari aba leaders, rwose mubikuremo, none se niba hashije imyaka 17 bahari bakaba babona ibibazo urwanda rurimo bagaceceka muzajya kubibahatamo ngo babavugire??
nko kuvuga ngo Kaberuka azi FPR neza what do you mean?? yes arayizi nyine ariko se ko yakoranye nayo kugeza nanubu akaba ntakintu kizima arakora kumugaragaro ngo yerekane ko atayishyigikiye, utekereza ko abanyarwanda hari icyo bamubwiye ko afite akazi ke keza? that's it!? bafite ubwenjye bwinshi cyane ariko baharanira inyungu zabo kurusha izarubanda mugomba kubimenya?? ninde se mubayobozi b'u rwanda uba uyobewe ko ibintu bitagenda neza?? ariko barinumira kubera inyungu zabo!!!
dore inkwari ni izi: Mushaidi, Victoire Ingabire na Maitre Ntaganda, bahaze amagara yabo kubera gukunda igihugu.
ahubwo dukeneye abantu batujya imbere mugushyigikira aba lideri bacyo tukababohoza kandi tugakomezanya urugamba rwo kwigobotora.ibikorwa bakoze ni intambwe ikomeye yerekana umutwaro bafitiye igihugu rwose kandi ni ubutwari budafitwe naburi wese.
@kuri Buregeya canisius&18
Nkunda umugabo ntacyo ampaye !!!!uravuga ukuri nyako !ureke abirwa mu mahomvo atazigera atanga umusaruro .
Bravoooooooooooooooooooooooooo
Ndasaba ABAHUTU niba mutarabuneye bwose[ubwenge]dore ko munigirira bucye ko mutakongera gutekereza kuri RUDASINGWA na GAHIMA Gerard abo bagabo ndabazi neza erega namwe murabazi,sha niyo basaba imbabazi bate ntabwo bashobora guhinduka,ariko GAHIMA aho muramwibuka mukubutse iyo za Mugunga na Benaco uburyo yabamanuraga muri gereza nta na MAP cyangwa OMDP yumucamanza. sha mwibagirwa vuba none murimo kumusingiza ngo ni umulideli wanyu,sha mwene SEMBWA mwamwibeshyeho,nanjye kubwanjye uwo mugabo yiyamamaje na Twagiramungu nakwitorera Twagiramungu kandi mbizi neza ko ntacyo yangezaho aho kuyoborwa na Gahima.Mwene nyina RUDASINGWA we afite inyota yo kuba perezida kuva 1989 ntacyo atakora ngo abe perezida,inyota ye sinzi icyo yazatumarira dutege amaso
simperutse inaha ariko ubu noneho nagarutse kuko i Rwanda agafunguzo dukoresha dusoma uru rubuga ntirutwemerera gutanga ibitekerezo! Ngaho rero ubu se u rwanda rubuze umuleader murabigenza mute nimururekere umwana wa Rutagambwa rero akomeze asunikiririze nubwo namwe mbona mumugera amajanja! Ikindi mutohoze neza niba koko azajya mu Bufaransa kuko hari benshi barekereje bashaka guhita bafata ya ntebe ndende ajya yicaraho mu Rugwiro
sha sebarenzi baramubeshyera. uwabamaze ni assiel kabera umwe kagame yaje kwirenza nyuma. naho uyu mugabo kaberuka nibyo koko nincabwenge pe, ntanubwo yagiye akunda gusakuza nkabo tumenyereye cg yihandike mu mascandals menshi yagiye aba mu rwanda nko gukuraho bourse, gusenyera abakene n'andi mafuti menshi yagiye kandi nubu agikorwa na kagame n'agatsiko ke. Ariko njye mushinja son silence mortel imbere y'akaga kagwiririye abanyarwanda n'akabugarije ubu. Iyo aba yaratoboye akamagana l'injustice rwose yari un candidat ideal. Uwavuze Rudasingwa nanjye ndamwemera kandi ntanahantu azwi cyane mumabi yo mu Rwanda kimwe na Ingabire watumye Kagame ashya ubwoba agata ibitabapfu yirirwa aremekanya ibinyoma bidafite shinge na rugero ngo amuheze muri gereza, hahahahah. Burya na Mushayidi ndamwemera cyane kuba yarabashije gutahura hakiri kare ibinyoma bya Kagame n'agatsiko ke akanabyamagana yivuye inyuma ahamagarira abanyarwanda kwiyunga bakaba umwe naho ureke ibinyoma bya Kagame ugiye kugusha igihugu mumanga kitazivanamo. Kayumba yari kuvamo umulideri mwiza nuko izina rye rishyirwa mumajwi cyane mu byago byagwiririye abanyarwanda. Ariko aramutse yisobanuye kuburyo bunyura, ntakabuza aboneka nkumuntu wahangara Kagame n'agatsiko militairement nikimenyimenyi Kagame n'abicanyi be barahahamutse kubera ku mwikanga kandi yibereye South Africa
Hahahahahahahahaaaaaaa!!!!Yampayinka data sebutarinyoni bwa Nzonnyo !!!Yemwe yemwe yemwe nimukomerezaho turebe aho bishya bigana ahari yenda hazavamo ikizima,mupfa kudashyiraho Kagome n`agatsiko ke k`inkoramaraso.Hihihihihihiii!!!Yewe ni ibisetso pe !!Ahuuuuu!
Iyo urebye ubona qualites zose ÐONALD K. azuzuje ariko mfite impungenge ko nawe ari kumwe na H.E. Murabizi neza ko ntacyo bahuriyeho? Ku bwanjye birimo urujijo . Murakoze
INGABIRE VICTORE na DR Rudasingwa
Aba leaders barahari: DR RUDASINGWA, RUSESABAGINA,INGABIRE VICTORE, MUSHAIDI, NTAGANDA BERNARD.
Aba leaders barahari: INGABIRE VICTORE,DR.RUDASINGWA, MUSHAIDI, NTAGANDA BERNARD, Abo bandi muvuga baza mu bindi! Ese kuki ubu batagaragara nuko nta bitagenda babona? .
Mukomere mwese
SEBARENZI akunganirwa na KABANDA Celestin mukomeze mutumenyeshe nabandi mwaba muziho ubushobozi, nubwo indagu za MAGAYANE zitubwira neza ko umuntu uzasimbura RWABUJINDIRI rurya ntiruhage, ari umuntu uzaba atarigeze ategeka narimwe (agira ubuyobozi muri iyi Leta Cg iyayibanjirije) abenshi bakaba babonako yashobora kuba ari RUSESABAGINA;
musome telegrams nshya zituruka muri ambassage y amerika mu rwanda kuri Wikileaks kuri ino link:
http://wikileaks.org/origin/123_0.html


text:
Iki gikorwa cyo kuvura amenyo cyiswe “Bring a Smile Global Outreach”, cyo kugarurira Abanyarwanda kumwenyura kiri gukorwa n’abaganga b’inzobere baturutse muri Leta Zunze Ubumwe za Amerika (USA) bafatanyije n’inzobere za hano mu Rwanda.
Iki gikorwa cyateguwe n’umuryango Faith Victory Association (FVA) ku bufatanye n’Ivuriro Beatrice Polyclinic hamwe n’Urugaga Nyarwanda rw’Abavuzi b’Amenyo (RDA).
Abateguye iki gikorwa cyo kuvura amenyo bavuga ko abantu bagera ku 1000 biyandikishije ngo bahabwe ubuvuzi bw’amenyo, mu minsi itatu ishize ubu buvuzi butangwa bwageze ku barenga 600.
Umuyobozi Nshingwabikorwa w’umuryango utari uwa leta FVA bagize uruhare mu gutegura iki gikorwa, Mwanafunzi Willy, yavuze ko batanze ubuvuzi bw’amenyo hashingiwe ku byo ku bufasha abaturage bagaragazaga ko bagikeneye.
Yagize ati “Dutegura iki gikorwa twarebye mu bibazo byakundaga kubazwa n’abatuye muri aka gace dukoreramo, hari abagaragazaga ibibazo by’amenyo ndetse n’amaso, nuko tubasha kubona ku buryo bworoshye itsinda ry’abaganga b’abahanga bashobora kudufasha kuvura amenyo. Duhereye ku menyo ariko dukomeza gushakisha abaterankunga ku buryo n’abandi bashobora kuza, kandi n’amenyo abantu benshi barayataka kandi ubuvuzi bwayo burahenda.”
Uyu muyobozi yongeraho ko igikorwa nk’iki giteganyijwe byibura buri mwaka.
Abajijwe niba bajya no mu zindi ntara, avuga ko amatangazo akangurira abantu kwivuza amenyo atigeze arangira, akanavuga ko hari abaturutse mu ntara baje kwivuza amenyo kandi bose barakiriwe.
Mukeshimana Beatrice, umubyeyi waturutse mu Murenge wa Masoro mu Karere ka Rulindo yavuze ko yishimiye iki gikorwa kuko babonye ubuvuzi nta kiguzi.
Yagize ati “Hari ubwo nigeze njya kwivuza bakambwira ngo iryinyo rimwe ni ibihumbi bitanu, bigatuma rero utivuza, bankuriyemo iryinyo ryari ryaranzengereje bambwiye ko gukuramo arenze rimwe bitemewe ariko ngo asigaye bazayoza banayahome. Aba baganga rwose Imana ibongerere umugisha kubwo kwitanga no kwita ku badafite ubushobozi.”
Abaganga bavura amenyo bagaragaje ko indwara nyinshi z’amenyo basanganye abamaze iminsi baza kwivuza, inyinshi zishingiye ku isuku nkeya y’amenyo no kutivuriza igihe.
Muganga Gafirita Godfrey yagize ati “Mu Rwanda hakozwe ubushakashatsi ku ndwara zo mu kanwa, nubwo raporo yuzuye itarajya hanze, bimwe mu by’ubwo bushakashatsi bigaragaza ko ibibazo byinshi by’amenyo bishingira ku isuku nkeya kandi indwara nyinshi z’amenyo zigaragara mu Rwanda ni ugucukuka kw’amenyo n’indwara zibasira ishinya; kandi muri iyi minsi itatu tumaze tuvura, izi ndwara ziri mu zagaragaye cyane mu barwayi twakiriye.”
Dr Viven Abante ukuriye abaganga batatu baturutse muri Amerika avuga ko bashimishijwe no gufasha Abanyarwanda mu bikorwa byo guhoma no gukura amenyo yangiritse ariko no kubagira inama.
Yagize ati “Bimwe turi kubakorera harimo kubigisha isuku y’amenyo, kugana abagaganga b’amenyo kenshi, kubigisha uburyo bwo koza amenyo ndetse no kubabwira indyo ikwiriye kandi ibereye amenyo.”
Usibye kuvura amenyo, aba baganga batanze n’ubufasha bw’imiti yoza amenyo n’ibikoresho bitandukanye byoza amenyo ku babonanye n’abaganga kugira ngo barusheho kubungabunga isuku y’amenyo.
Ubu bufasha bwo kuvura amenyo ku buntu bwatangiye tariki ya 29 Nyakanga 2017 kugera tariki ya 2 Kanama 2017. FVA n’ Ivuriro Beatrice Polyclinic bakaba barafatanyije na San Diego Filipino Dental Association (SDFDA) n’Uruganga Nyarwanda rw’Abavura amenyo.


text:
King Donny B, umuhanzi nyarwanda uba muri Leta Zunze Ubumwe za Amerika, yiyemeje gukora muzika iri ku rwego mpuzamahanga kandi afite inzozi zo kuzaba umuhanzi w’icyamamare uzahesha ishema igihugu akomokamo.
King Donny B, afite imishinga n’ibindi bikorwa bya muzika arimo gutegura, akaba yaratewe imbaraga no kubona zimwe mu ndirimbo amaze gukora abantu barazikunze bakanashima imiririmbire ye, bikaba byaramuteye imbaraga yiyemeza kugeza muzika ye ku rundi rwego.
Mu buzima bwe kuva akiri umwana, King Donny B yakundaga kubyina bituma akura akunda umuziki, ageze muri Amerika atangira gushaka gukora indirimbo ze, ubu akaba yatugejejeho indirimbo ye nshya yise "Summertime" iri kumwe n’amashusho yayo.
Amashusho y’iyi ndirimbo, King Donny B avuga ko ari ku rwego rwiza kandi akaba yarayitondeye kuburyo yizeye neza ko azashimisha buri wese uzayareba. Avuga ko mu minsi ya vuba nabwo azakora izindi ndirimbo zizaba ziri ku rwego rwiza kurushaho.
IREBERE INDIRIMBO "SUMMERTIME" HANO:


text:
Birazwi ko imyifatire y’ababyeyi igira ingaruka ku buzima bw’abana babo igihe bageze mu gihe cyo kwitwa ababyeyi.
Mu gushaka kumenya byimbitse ingaruka zo gutandukana kw’ababyeyi ku bana, abashakashatsi bo muri Kaminuza ya Commonwealth muri Leta ya Virginie muri Amerika ndetse n’abo muri Kaminuza ya Lund muri Suède babikozeho ubushakashatsi maze basanga gutandukana kw’abashakanye kujya kuba uruhererekane mu muryango.
Nk’uko topsanté yabyanditse, umushakashatsi Kenneth S. Kendler yatangaje ko ibyo gutandukana kw’abashakanye ababyeyi bagenda babihererekanya n’abo babyaye.
Ati “Ubushakashatsi busanzwe bugaragaza ko gutandukana kw’abashakanye bigenda biba uruhererekane hagati y’ababyeyi n’abana babo binyuze mu buzima bw’imitekerereze, twebwe twasanze bitandukanye n’ibyo kuko babihererekanya mu maraso.”
Ni ubushakashatsi bakoreye ku bana ibihumbi 20 bo muri Suède barerewe mu yindi miryango kuko iwabo bari baratandukanye.
Icyagaragaye ni uko abo bana bakuze na bo bagakurikiza ya nzira y’ababyeyi babo aho kugira ngo bakore nk’uko imiryango yabakiriye ibayeho kandi ari bo bakuze babona.
Ku bwa Jessica Salvatore wari uyoboye ubushakashatsi yatangaje ko kuba igihe ababyeyi batandukanye n’abana bakura na bo ukazasanga batandukanye n’abo bashakanye ngo bifite inkomoko mu ruhererekane rw’inkomoko ndetse hakiyongeraho ingaruka zo kuba byarangije ubuzima bw’imikerereze ku bana ubwabo.
Aba bashakashatsi bamara abantu impungenge ko atari iahame ko buri gihe abana bakomoka ku babyeyi batandukanye na bo bibabaho.
Jessica ati “ Ntabwo ari ko buri gihe bigenda ngo abana nabo nibubaka ingo bazatandukane ariko hari abo bibaho babikomoye ku ruhererekane rw’imiryango.”
Abo bashakashatsi basabye abashinzwe kwita ku miryango kurushaho gufasha abashakanye batabanye neza kuko iyo bigeze aho batandukana bigira ingaruka ku bana babo.


text:
Page 3 of 3
UBURYO BWIMIGABANE IGENWE
Imigabane igenwe hakurikijwe imiterere yayo igabanyijwemo ibice bitatu:
• Aho imigabane iba ingana hashingiwe ku mirwi ikigize.
Urugero: Umugore gupfa asize umugabo n'uwo bava inda imwe w'igitsina gore. Icyo gihe umugabo ahabwa kimwe cya kabiri (½) cy'umutungo umugore yasize, n'uwo muvandimwe we agahabwa kimwe cya kabiri (½) cy'umutungo. Icyita rusange 2 Umugabo ½ 1 Umuvandiwe (gore) ½ 1
• Aho imigabane iba mike hashingiwe ku mirwi ikigize.
Iyo imigabane itangana n'imirwi icyo gihe abagomba gufata imigabane igenwe bahabwa ibisigaye uretse umugabo n'umugore kuko bo badahabwa ibisigaye,iyo imigabane yagenwe itarangiranye umutungo wasizwe n'uwapfuye kandi mu bazungura be ntawemerewe kuzungura imigabane itagenwe ibisigaye icyo gihe bishobora gufatwa n'abazungura imigabane igenwe.
Urugero:
Uwapfuye agasiga umugore n'umwana w'umukobwa,umugore ahabwa kimwe cya munani (1\8),umukobwa agahabwa ibisigaye birimo umugabane ugenwe ungana na kimwe cya kabiri (1/2) n'umugabane utagenwe ku bisigaye byose. Icyita rusange 8 Umugore 1/8 1 1 Umukobwa ½ 4 7 Ibisigaye 3
• Aho imigabane iba myinshi kuruta imirwi ikigize.
Igice imigabane ikigize iba irenze imirwi yacyo.
Urugero:umugore upfuye asize umugabo we n'abo bavukana b'abakobwa babiri batavukana kuri nyina,icyo gihe umugabo ahabwa kimwe cya kabiri ( ½),ibisigaye ntibiba bingana n'umugabane wa bo bavandimwe be kuko bagombaga guhabwa bibiri bya gatatu(2/3).
Ubusanzwe icyita rusange cyagombaga kuba gatandatu,ariko hano kirarenga kibe karindwi, kuko umugabo ahabwa kimwe cya kabiri (½ ) kingana na gatatu, abo bavandimwe be bahabwe bibiri bya gatatu (2/3) bingana na kane.
Uko bikorwa:
Icyita rusange 6 Umugabane 7 Umugabo 1/2 3 3 Abavandimwe b'umugore 2/3 4 4
I. ABAZUNGURA IMIGABANE ITAGENWA
Abazungura imigabane itagenwe bari mu byicyiro bibiri:
-
Icyiciro gishingiye ku isano
-
Icyiciro gishingiye ku mpamvu
Icyiciro gishingiye ku isano kirimo ibice bitatu:
1-Icyiciro gishingiye ku bwabo kubera isano bafitanye n'wapfuye, abo ni buri wese w'igitsina gabo uzungura uretse umugabo w'uwapfuye,umuvandimwe we bahuje nyina gusa n'uwamuvanye mu bucakara. Abo ni aba bakurikira:
-
Umwana n'uwapfuye n'umwuzukuru ukomoka ku muhungu we ugakomeza ukamanuraka.
-
Se w'uwapfuye na ba sekuru.
-
Umuvandimwe we bahuje ababyeyi bomb.
-
Umuvandimwe we bahuje Se
-
Umwana w'umuvandimwe we bahuje ababyeyi bombi ugakomeza ukamanuka.
-
Umwana w'umuvandimwe bahuje Se ugakomeza ukamanuka.
-
Se wabo uvukana na Se ku babyeyi bombi.
-
Se wabo uvukana na Se kuri Se gusa.
-
Umwana wa Se wabo uvukana na Se ku bayeyi bombi.
-
Umwana wa Se wabo bavukana na Se kuri Se gusa ugakomeza ukamanuka.
Iyo umwe muri aba ari we usigaye wenyine ahabwa umutungo wose w'uwapfuye,ariko iyo ari kumwe n'abazungura imigabane igenwe ahabwa ibisigaye nyuma yo gukuramo imigabane yabo, naho iyo imigabane igenwe imaze umutungo ntacyo abona kuko igeno rye ari ibisigaye. Abazungura umugabane utagenwe barutanwa hakurikijwe isano bafitanye n'uwapfuye.
Abo bakurikirana mu buryo butanu bukurikira:
-
Abahungu b'uwapfuye.
-
Se na basekuru b'uwapfuye.
-
Abavandimwe b'wapfuye n'abahungu babo.
-
Ba se wabo b'uwapfuye n'abahungu babo.
-
Ababohowe ku ngoyi z'ubucakara.
Iyo abazungura ibitagenwe ari babiri cyangwa barenze bahuriye ku izungura, bagira uburyo bukurukira:
Uburyo bwa mbere: kuba bangana ku ruhande bakomokaho ,urwego n'uburemere,ibyo byose bakaba babinganya, nk'abahungu be babiri cyangwa abavandimwe be babiri, cyangwa ba Se wabo babiri,icyo gihe bagabana umutungo mu buryo bungana.
Uburyo bwa kabiri: kuba bangana ku ruhande bakomokaho n'urwego ariko basumbana uburemere,nko kuba uwapfuye yasize Se wabo uvukana na Se ku bayeyi bombi ari kumwe na Se wabo uvukana na Se kuri se gusa,icyo gihe hazungura uwahafi gusa ari we Se wabo uvukana na Se ku babyeyi bombi.
Uburyo bwa gatatu: kuba banganya uruhande bakomokamo bagatandukana ku rwego,nko kuba uwapfuye yasize umuhungu n'umwuzukuru ukomoka ku mwana we w'umuhungu,icyo gihe hazungura ufite isano rya hafi ku wapfuye ari we muhungu we. Uburyo bwa kane: Kuba banyuranye ku ruhande bakomokaho ku wapfuye,icyo gihe hazungura uwegereye uwapfuye ku ruhande niyo yaba ari kure mu rwego,nko kuba uwapfuye asize Se n'umwuzukuru,icyo gihe umwuzukuru niwe uhabwa ibisigaye.
2. Abazungura umugabane utagenwe kubera ko bari kumwe na basaza babo. Abo ni bane bakurikira:
-
Umukobwa w'uwapfuye yaba umwe cyangwa benshi iyo bari kumwe na musaza wabo umwe cyangwa benshi.
-
Umwuzukuru w'igitsina gore ukomoka ku muhungu w'uwapfuye yaba umwe cyangwa benshi iyo ari kumwe na musaza we umwe cyangwa benshi.
-
Mushiki w'uwapfuye bavukana ku babyeyi bombi yaba umwe cyangwa benshi iyo bari kumwe na musaza wabo umwe cyangwa benshi.
Abo bose iyo bari kumwe na basaza babo bazungura umugabane utagenwe umukobwa agahabwa kimwe cya kabiri (1/2) cya musaza we nyuma yo guha banyir'imigabane igenwe,iyo imigabane igenwe irangije umutungo wose ntacyo babona.
3. Ni ab'igitsina gore bazungura umugabane utagenwe iyo bari kumwe n'abandi b'igitsina gore
Abo ni ibyiciro bibiri bikurikira:
-
Mushiki w'uwapfuye bavukana ku babyeyi bombi yaba umwe cyangwa benshi iyo bari kumwe n'umukobwa w'uwapfuye cyangwa umukobwa w'umuhungu we yaba umwe cyangwa benshi cyangwa bombi icyarimwe.
-
Mushiki w'uwapfuye bavukana kuri Se gusa yaba umwe cyangwa benshi iyo bari kumwe n'umukobwa w'uwapfuye cyangwa umukobwa w'umuhungu we yaba umwe cyangwa benshi cyangwa bombi icyarimwe, buri gihe iyo bashiki b'uwapfuye bari kumwe n'abakobwa be cyangwa abakobwa b'umuhungu we bazungura imigabane itagenwe bagahabwa ibisigaye nyuma yo gutanga imigabane igenwe, iyo imigabane irangije umutungo ntacyo bahabwa.
II. ABAZUNGURA UMUGABANE UTAGENWE BITEWE N'IMPAMVU
Ni ababohoye uwapfuye bakamukiza ingoyi y'ubucakara baba abagabo cyangwa abagore. Allah yaravuze ati:
Iyo abavandimwe bazungura ari abahungu n'abakobwa,abahungu bahabwa igeno rikubye kabiri iry'abakobwa,ibi Allah abibasobanuriye kugira ngo nutayoba kandi Allah niwe mumenyi w'ibintu byose". Qor'an 4:176
Mwene Abasi(Allah abishimire bombi) yaravuze ati:"Intumwa Muhamadi (Allah amuhe amahoro n'imigisha) yaravuze iti: Muhe imigabane igenwe beneyo,ibisigaye nyuma y'imigabane igenwe mubihe abahafi b'igitsina gabo". Iyi mvugo iboneka mu gitabo cya Bukhari na Muslimu.
Umusozo


text:
Uburyo wahumuza neza amavuta y’inka ukayisiga
Amavuta y’inka ( ikimuri) ni amavuta meza ku ruhu ndetse n’abantu benshi barayakunda ariko ugasanga batinya kuyisiga kuko abahumurira nabi cyangwa se akaba yabangamira umuntu mwegeranye mu gihe adakunda impumuro yayo. Iyo rero ushaka ko ya mpumuro yayo ivamo hari uburyo bworoshye bwabigufashamo.
Consolata Kanyange, umukecuru w’imyaka 72 aratubwira uburyo inkumi zo hambere zakoreshaga mu gutunganya ikimuri cyo kwisiga.
Banza ushake amavuta y’inka:
Hari uburyo bubiri ushobora gushakamo amavuta y’inka aribwo: gucunda amata y’ikivugo cyangwa se ukabika urukoko ruza hejuru igihe utetse amata rwazaba rwinshi ukarucunda.
Uko wabona amavuta y’inka ucunze amata y’ikivuguto: ufata amata y’inshyushyu menshi bitewe n’amavuta ushaka ukajya uyabuganiriza mu gisabo akavuriramo ( akaba ikivuguto), waba utagifite ugakoresha ijerekani ariko ntabwo ibikora beza nk’igisabo
Amata abuganijwe mu gisabo cyangwa mu ijerikani amara iminsi itatu utegereje ko avura. Iyo amaze kuvura urayacunda akazana amavuta, iyo amavuta amaze kwitandukanya n’amata, wumva amata yabaye amacunda( yoroshye yabaye nk’amazi)
Iyo urangije gucunda ushyira ibishishwa by’ibigori bisukuye neza cyangwa ikirere cy’ingabo mu mu munwa w’igisabo cyangwa akajerikani kugirango usuke amata mu byansi cyangwa mu bikombe, amavuta agasira mu gisabo cyangwa mu kajerikani. Amavuta uyakuramo ukayashyira mu kintu gisukuye wateganyije.
Kubona amavuta ubitse urukoko: Uko uteka amata buri munsi hari urukoko ruza hejuru. Ufata urwo rukoko ukarukuzaho ikanya warangiza ukarushyira mu gasorori keza gafite isuku. Buri uko utetse amata ukuraho urukoko ugashyira kuri rwa rundi wabitse rukazagwira.
Uko amavuta y’inka uyakuramo ya mpumuro yayo:
Iyo ushaka amavuta yo kwisiga adafite ya mpumuro y’amavuta y’inka rero, ufata utwatsi bita umwenya( menthe) ukadusekura ukabitekana n’amavuta, amavuta akayenga. Utwo twatsi watubona mu masoko manini aho bacuruza imboga, agafungo kagura (frw 400)
Iyo amavuta amaze kuyenga yahiye neza uyashyira na none mu gikoresho gifite isuku akaza guhora akongera agafata ukajya uyisiga nta kibazo
Igihe udashaka ko amavuta yawe azamo utwatsi tw’umwenya, ufata agashami k’umwenya ukakanaga mu mavuta yamaze kuyenga kakamaramo nk’iminota itatu noneho ukongera ukagakuramo amavuta akiri ku ziko akaza gufata nyuma afite impumuro y’umwenya ariko utawubonamo.
- utubabi tw’umwenya ( menthe)
Mukecuru Kanyanye avuga ko hari n’abakoresha utubabi twa persil mu guhumuza neza ikimuri cyo kwisiga ariko ko abyumvana ababikora we atigeze agerageza ubu buryo
Aya mavuta ushobora kuyasiga abana bato aba meza cyangwa se ukayisiga nawe ubwawe kuko atuma uruhu rugira itoto no ku bantu bakuru.
Gracieuse Uwadata


text:
Umubyinnyi w’itorero Intayobera akaba n’umukinnyi wa filimi zo mu Rwanda witwa Ndayizeye Emmanuel yatangiye gushyira ahagaragara indirimbo ze yihimbiye.
Iya mbere yashyize hanze yayise “Je t’aime”, aho avuga ko intego azanjye muri muzika ari ukugera kure bishoboka ndetse akagera aho bagenzi be batageze.
Yagize ati “Burya buri muntu akora ashaka gutera imbere mu kintu cyose atangiye. Ni yo mpamvu nanjye nifuza kugera kure hashoboka.”
Nubwo asanzwe abyina injyana gakondo, Ndayizeye bakunze kwita Manu aririmba mu njyana ya kizungu ituje bakunze kwita ‘slow’ akavanga n’indi imenyerewe nka R’n’B kuko ngo nakuze ari yo yumva cyane.
Kuba afite aho ahurira cyane n’imyidagaduro yo mu Rwanda ariko sicyo ngo cyatumye yifuza kuba umuhanzi.
Nta muntu wo mu muryango we akomorahaho impano yo kuririmba, ahubwo ngo biri mu bintu yakundaga kuva akiri umwana muto ati “Papa ntabwo yigeze aririmba cyangwa ngo asohore indirimbo. Gusa kuko yakundaga indirimbo za kera yacishagamo akaririmba nk’abandi bose.”
Muri Gicurasi uyu mwaka wa 2016, nibwo Manu ateganya gushyira ahagaraga amashusho y’iyi ndirimbo ye ya mbere, avuga ko ari gutegura yitonze.
Manu yagiye agaragara mu bitaramo bya Primus Guma Guma Super Star afasha umuhanzi Knowless mu gutegura urubyiniro we n’itorero Intayoberana abarizwamo we n’umugore we.


text:
Mbanje kubasuhuza , bitewe ni uko mbona hari benshi bazana ibitekerezo byabo hano ku imirasire.com bakahakura inama zubaka ,nanjye nifuje kubiyambaza , nizeye kubona inama zamfasha kuri mwe mfite imyaka 27 ndi umukristo ugerageza .
Rero hari umuhungu tuziranye kuva mu bwana , twaraturanye ,uretse ko we yandutaga , ntitwigeze tugirana urukundo rudasanzwe twabanaga nkabavandimwe bisanzwe ; gusa uko minsi yicuma , ubushuti bugenda bukura .
Ikibazo mfite rero giteye gitya:
Uwo muhungu mperuka bavuga ko afite inshuti iba hanze , ibyo bikaba mu byatumye ntagira umuhate wo kuba namwitaho cyane , nyamara we ampamagara buri munsi , buri week end aba ashaka ko dusohokana ,hari ubwo dusohokana nabavandimwe be, cyangwa n’abanjye cyangwa twenyine ,mbese umubano ubona ntacyo utwaye ,uburyo anyitaho butuma benshi bakeka ko turi abacheri nyamara twe ntabyo twavuganye.
Ampa care umukobwa wese yakifuza guhabwa n’umukunzi we. ..famille ni nshuti , nababyeyi be bamfata nk’umwana mu rugo iyo ngiye iwabo...yaramfashaga nkiga, akanyitaho ,mbese ntarabasha gukorera amafaranga nkabifata nkibisanzwe , nyamara naho nanjye narangirije kwiga nkatangira gukorera ayanjye , arakibwiriza akangurira utuntu akanzanira , akampa amafaranga nibindi , kandi atari uko ndi mu bukene bukabije .
Ikibazo rero hari undi musore umaze iminsi ansaba urukundo kandi na we turaziranye bihagije , ariko nabuze icyo mvuga kuko uyu nitaga umuvandimwe yanshyize MU gihirahiro , sinzi niba ari urukundo cg ari ubushuti ,nirinze kuyobya umutima wanjye nibwira ko ankorera ibyo kubera kunkunda , kugira ngo bitazaba ari ibindi nkababara .
None mungire inama nkore iki ku mpande zombi ntazagira uwo nkomeretsa.
Mperutse kwivugisha ko tugabanya umuvuduko , wo kugendana ,cyane ko nubwo turi abavandimwe gutyo akabya kumfuhira nubwo nta ngeso mbi aba ankekera ,mbimubwiye yararize ngo nshaka kumujugunya , ngo nimuhe amahirwe , n’igihe , ngo ntashaka kumbura , ngo abakobwa benshi bakunda abababeshya , ngo we ntiyashatse kumbeshya,
Ese icyo adashaka kumbeshya ni iki? Ese ubwo yaba ankunda akanga kubimbwira? None se niba atankunda kuki adashaka ko musiga kandi ari umusore mwiza abakobwa benshi bakifuza?,
Mu byukuri njye ndamukunda pe , ariko kubera nta gahunda dufitanye bimbera ikibazo guhakanira abandi cyangwa kubemerera kandi murabona ko imyaka yanjye nkeneye umuntu uri serious ntabyo gukina .
Ni mukuru kuri njye andusha imyaka 5 , uwo wundi ategereje igisubizo cyanje kandi bose turasengana , baranaziranye ;gusa uwo yansabye ubushuti kuko azi neza ko uwo tubana nk’abavandimwe kuko hari igihe tuvana mu materaniro tukicara ahantu twese , tugasangira .
Munyunve neza si nk’ibya ba bakobwa bajarajara ,njye ibyanjye bimeze nk’ibya ya ndirimbo ya celine dion "amour ou amitie" iyo ndebye mbona ankunda ariko kurundi ruhande nkibaza impanvu atabimbwira . Ngerageje kumubaza ambwira ngo nimuhe amahirwe n’igihe ! . None nkore iki ?
murakoze


text:
Ese iyo Yesu adahinduka umuntu ntiyari kuducungura?
Iki ni ikibazo abantu bakunda kugarukaho, rimwe na rimwe ntibakemeranyeho. Bamwe ntibiyumvishe ukuntu Yesu yahindutse umuntu cyangwa ntibanabyemere, ariko umuntu yakwibaza mubyo Yesu yakoze byose, cyangwa mu bintu byose Imana ishoboye gukora, guhinduka umuntu kwa Yesu nicyo gitangaza gikomeye atashobora?
Hari ibintu byinshi bigaragaza ko Yesu yari afite ubumuntu nubwo hari n’ibindi ndetse byinshi kubirusha bishimangira ubumana bwe.
Yesu yabyawe n’umuntu avukira mu isi, yarasonzaga, yagiraga umubabaro, akananirwa. Ikintu cyonyine atakoze kiba muri kamere muntu ni icyaha, ariko nabyo yabishobojwe no kuba yari afite ubumana bwuzuye.
Yesu kubera intego ikomeye yari yamuzanye mu isi yemeye gucishwa bugufi.
Abashaka kubishyiramo ubuhanga bwabo ntibiyumvisha uburyo Imana yera yashoboraga kwambara umubiri w’umuntu mubi wangiritse. Umwana w’Imana yahindutse umuntu kubw’agakiza k’isi yose.
Ibyo amategeko atashoboye gukora bitewe n’intege nke za kamere y’umuntu, Imana yarabikoze. Yohereje Umwana wayo bwite afite kamere nk’iy’abantu b’abanyabyaha, kugira ngo abe igitambo cy’ibyaha byabo. Niko gutsinda burundu ibyaha biri muri kamere y’umuntu. Abaroma 8:3
Hari impamvu nyinshi zatumye Yesu yemera gucishwa bugufi akambara umubiri.
Bibiliya yemera neza ko Kristo yapfuye mu mwanya wacu no ku bwacu, ese ni iki cyatumye Kristo aba ushobora gupfa mu mwanya wacu no kubwacu ? Kristo yashoboraga kudupfira mu gihe gusa yari kuba afite ubumuntu bwacu, bwa bundi bwari bukeneye gucungurwa.
Igihe gusa ubumuntu bwe aribwo bumuntu bwacu bwari bukeneye gucungurwa, nibwo Kristo yashoboraga kuba Adamu wa kabiri. Ubwo nibwo kandi yashoboraga kudupfira no gupfa mu mwanya wacu.
‘’Kuko utigeze kumenya icyaha, Imana yamuhinduye kuba icyaha ku bwacu kugira ngo muri we duhinduke gukiranuka kw’Imana.’’(2Abakorinto 5:21)
Kristo yagombaga gushushanywa muri byose nabo yaje gucungura. Yari Imana yigize umuntu kugira ngo abashe kuba Umukiza w’isi, yihwanije rwose n’ikibazo cyacu cy’icyaha nyamara ntiyigeze akora icyaha haba no kugitekerezaho.
Dukwiriye rero kuzirikana ukuntu Yesu yadukijije urupfu rw’iteka, tukamenya ko twari gupfa tuzize ibyaha n’ibicumuro byacu.
Hashimwe we wemeye gusiga ubwiza n’icyubahiro akemera gusuzugurwa n’abatabikwiye, akambara ubumuntu kugira ngo jye nawe tubone ubugingo buhoraho.
Ikibabaje ngo yaje mu be abe ntibamwemera. Icyakora abamwemeye bose, bakizera izina rye yabahaye ubushobozi bwo kuba abana b’Imana. Yohana 1:10-12
Niba ushaka kuba umwana w’Imana nawe umwizere.


text:
Pasiteri Mudage Byaho ukorera umurimo w’ivugabutumwa mu Buholandi mu Karere ka Holterweg mu itorero “New Hope Christian Church”, yaganiriye na IGIHE, ashima imiyoborere iri mu Rwanda.
Ku isabukuru ye y’imyaka 50 amaze ku Isi kuwa 8 Ukwakira 2017, Pasiteri Mudage yavuze ko mu byo azirikana, anashishikariza abandi ni “ukumenya gushima Imana no gushima umuntu ukora ibyiza kandi ukanenga udakora ibyiza."
Muri uko kumenya gushima, yavuze uko abona u Rwanda nyuma y’imyaka 23 gusa Jenoside yakorewe Abatutsi ihagaritswe, yahitanye abarenga miliyoni ariko hakabaho ubwitange bwo kwitandukanya n’ikibi hagashyirwa imbere gusana imitima n’imiryango yose y’abanyarwanda
Yagize ati “U Rwanda kandi Imana yaruhitiyemo Perezida wari ukenewe koko nyuma yayo mateka kuko iyo ureba ibyo Perezida Kagame akora usanga ari ibitangaza, Imana imuba hafi kuri buri wese uyemera birigaragaza. Yegera rubanda, akababera ijwi koko, iyo nicaye ndeba ibikorwa bye ndanezerwa ngashimira Imana ngo ikomeze imujye imbere.”
Akomeza agira ati “Ni Umukuru w’igihugu kandi uha umwanya amatorero akavuga yisanzuye ubutumwa bwiza bw’Imana turabimushimira cyane.”
Pasiteri Mudage yabatijwe mu 1982, akomeza gukorera Imana. Yaje kujya ahura n’abasore n’inkumi mu nyigisho za Bibiliya abigisha, abagira inama zo kwitwara neza nk’uko ijambo ry’Imana ryigisha ngo “ntibatwarwe n’ubusinzi, ibiyobyabwenge.”
Avuga ko yahiriwe kuko atigeze mu buzima bwe anywa inzoga cyangwa itabi, bigatuma abo yigisha bamwumva.
Ati “Ikintu cyiza gikomeye muri aka kazi k’Imana ni ukwigisha kandi ugatanga urugero rwiza, ukirinda kugendera ku masano no ku marangamutima cyangwa inkomoko ya mugenzi wawe ngo mubane kandi mwubahane.”
Avuga ko yaje kugirirwa icyizere n’itorero asengeramo, agirwa Umudiyakoni, nyuma aza kuba Pasiteri amaze kwiga Tewolojiya ku ishuri ryitwa “Sloam christian education ministries international" (SCEMI) rifite icyicaro gikuru muri Canada.
Nk’umuvugabutumwa, Pasiteri Mudage yifashishije ubutumwa bwa Bibiliya, maze agira abantu inama yo gukomeza ubuvandimwe n’urukundo, ati “Nibave mu bitagira umumaro bakore bafite urukundo, biyunva bose ko baremwe n’Imana bareke imvururu izo arizo zose bakunde amahoro no mu bihugu batuyemo, bubake ubwami bw’Imana bwabo bwite kandi ubwami buhera aho utuye, amahoro, urukundo, umutekano no kwirinda ingeso mbi.”


text:
President paul Kagame arasaba abaturage ba Rusizi kwitabira ubucuruzi kuko imana yabahaye gutura hantu hafite ubukire. Ibi nyakubahwa president wigihugu yabivugiye muruzinduko rwe uyumunsi mumurenge wa Rwimbogo mukarere ka Rusizi, muri gahunda ye yo gusura abaturage hirya no hino mugihugu. Nyakubahwa prezida paul kagame uruzinduko rwe akaba yabanjirije gusura abahinzi b’umukeri mukibaya cya Bugarama aho yanenze abayobozi kutakoresha icyo kibaya neza kuko hari ibicye bimwe nabimwe bitahinze. Akaba yasabye abayobozi gukurikiranira hafi abo baturage bafite ubutaka budahinze kububabura bakabuha abafite ubushake n’umwete.
Mubiganiro abaturage bagiranye na prezida wa republika paul Kagame mu kagari ka gashonga mu murenge wa rwimbogo, bashimye prezida kubyiza adahwema kubagezaho harimo umuhanda Rusizi – bugarama, inganda 17 za kawa yabagejejeho, inka 558 za kijyambere zahawe abaturage, umuriro wageze muri gashonga ndetse n’ingobyi yabarwayi mu bigo nderabuzima 2.
Abaturage baribahagarariwe n’umuyobozi wabo wa karere bwana SINDAYIHEBA Phabian basabye nyakubahwa prezida paul kagame gukwirakwiza umuriro mumirenge yose, amazi meza hose, ndetse n’akaminuza ya ICT bahawe bakongereramo ayandi mashami cyane cyane ay’iteremberery’icyaro.
Bwana Celestine KABAHIZI goverineri w’intara y’iburengerazuba ngo buri muntu muntara ye agomba kumva ko gukora neza kandi kare ariyo ntangiriro y’ubukire bwe, akaba yijeje nyakubahwa paul kagame ko inama yabahaye bazayishira mubikorwa mugihe cya vuba.
Prezida paul kagame yavuze ko ubukire akarere ka Rusizi bafite batakagombye gukena kuko bafite ikiyaga hafi yabo,amashyamba babyaza umusaruro, ndetse bakaba bahana imbibi na congo ndetse n’iburundi. Asaba ko ibyo byose babibyaza umusaruro bakora cyane kandi burigihe bakibuka kuzirikana iterambere ry’igihugu.
Prezida paul kagame y’ibukije abayobozi gukanguka bagakora inshingano zabo uko bikwiye kuko ngo mumujyi wa rusizi hakirangwa n’inyubako zishaje zitagendana n’igihe, aha yavuze ko zigomba gusenwa bitaba ibyo abayobozi bakegura. Asaba ko bibaye ngombwa hakoreshwa ingufu mugushyira mubikorwa icyateza imbere abaturage.
Mubibazo prezida paul kagame yagejejweho n’abaturage harimo uburiganya bw’abamwe mubarwiyemeza mirimo bambuye abaturage akarere nikagira icyo babikoraho,aha prezida yategetse gukurikirana uyo mugabo agafatwa, ibibazo byamasambu yavuze ko ibyo itakagombye kuba bikiriho kuko buri muturage agomba guhabwa ibye byanze bikunze. Ibibazo bw’inka za girinka munyarwanda byagaragaye cyane murako karere yasabye abayobozi gusubiza izo inka abarenganye ndetse nabatishoboye bakazihabwa. Asaba abayobozi guzaza bakemura ibibazo byabaturage bitagombereye ko uwe bwite ahigerera.
GACINYA REGINA R/IZUBA IRWIMBOGO-IRUSIZI
URUZINDUKO RWA PREZIDA MURI RUSIZI
President paul Kagame arasaba abaturage ba Rusizi kwitabira ubucuruzi kuko imana yabahaye gutura hantu hafite ubukire. Ibi nyakubahwa president wigihugu yabivugiye muruzinduko rwe uyumunsi mumurenge wa Rwimbogo mukarere ka Rusizi, muri gahunda ye yo gusura abaturage hirya no hino mugihugu. Nyakubahwa prezida paul kagame uruzinduko rwe akaba yabanjirije gusura abahinzi b’umukeri mukibaya cya Bugarama aho yanenze abayobozi kutakoresha icyo kibaya neza kuko hari ibicye bimwe nabimwe bitahinze. Akaba yasabye abayobozi gukurikiranira hafi abo baturage bafite ubutaka budahinze kububabura bakabuha abafite ubushake n’umwete.


text:
Bagabo bagenzi banjye mungire inama. Mfite ikibazo kinkomereye. Hashize imyaka 15 nshatse ariko niturabona urubyaro njye n’umugore wanjye. Twagiye kwipimisha ahantu hatandukanye harimo kwa Nyirinkwaya CHUK na Fayisal hose basanga umugore wanjye nta kibazo afite ahubwo arinjye ufite ikibazo cy’intanga nke kandi nazo zitihuta.
Bagabo bagenzi banjye mungire inama. Mfite ikibazo kinkomereye. Hashize imyaka 15 nshatse ariko niturabona urubyaro njye n’umugore wanjye. Twagiye kwipimisha ahantu hatandukanye harimo kwa Nyirinkwaya CHUK na Fayisal hose basanga umugore wanjye nta kibazo afite ahubwo arinjye ufite ikibazo cy’intanga nke kandi nazo zitihuta.
Hashize imyaka 5 umugore wanjye antuka ko ntacyo maze kuko ntabyara. Rimwe anyuzamo akanga ko ngira icyo nkora mu buriri ubundi akanga kungaburira avuga ko nta mugabo undimo.
Hashize amezi abiri umugore wanjye yambwiye ko ngo kubyara uko byagenda kose ko atazemera ko bamuhambana ishyiga. Gusa ambwira ko ankunda cyane atatinyuka kunca inyuma ariyo mpamvu azemera tugatandukana akajya gushaka aho yabyara aho kugira ngo ance inyuma.
Nanjye ndamukunda cyane numva ntakwemera ko agenda. Ariko guhora ntotezwa birandambiye Ese mbigenze nte? Nemere agende cyangwa hari aho mwandangira bamfasha nkabona urubyaro? Mungire inama y’icyo nakora.
Murakoze cyane
- Akwiriye gufashwa kuko arahangayitse cyane
Igisubizo
Umuvandimwe wacu arababaye cyane kandi koko kubura urubyaro birahangayikisha. Nyamara ariko hari ibintu bishobora gutuma umugabo agira intanga zidakora neza, intanga nke cyangwa ntan’imwe afite bityo kubyara ntibibe bigishobotse. Ibitera iki kibazo bigenda bitandukana, kandi mu bibitera harimo ibijyanye n’uko umugabo yakuze mu bugimbi bwe ndetse n’uko yitwara mu buzima busanzwe.
Bimwe mu byatera umugabo kutabyara harimo indwara yagiye arwara mu buto bwe cyane cyane indwara y’iseru, amashamba, kuba yarigeze kubagwa, akazi uwo mugabo akora cyane cyane abakora akazi gatuma bahora ahantu hashyushye cyane, ahantu hari imirasire ihumanya, cyangwa iyindi myuka cyangwa ibitunganywa (produits) bihumanya. Ibindi bishobora gutera ubugumba ku bagabo harimo kunywa inzoga nyinshi ndetse n’itabi.
Ubumuga bwo mu mutwe bwaba ari ubugaragara inyuma cyangwa se ubundi budapfa kuboneka urebeye umuntu inyuma (trouble psychologique) nabwo bushobora gutuma umugabo adashobora gukora imibonano mpuzabitsina neza ndetse rimwe na rimwe bikaba byamunanira burundu.
Kutagira imisemburo ngabo ihagije (testosterones) nabyo bishobora gutuma umugabo atabasha kubyara.
Bimwe mu bimenyetso bishobora kugaragaza ko umugabo adafite imisemburo ihagije, harimo nko kutagira amoya ku mubiri, cyangwa kugira amatako arimo ibinure byinshi.
Iki kibazo kandi gikunze gutera ikibazo cyo kutagira ubushake bwo gukora imibonano mpuzabitsina no kurangiza vuba bitewe ahanini na cholesterol nyinshi mu maraso. Ikindi gikunze gutuma abagabo baba ingumba ni ukugira intangangabo zitujuje ubuziranenge.
Kutabyara bitera ibibazo bikomeye mu miryango y’abashakanye. Rimwe na rimwe usanga imiyoboro imwe n’imwe y’intanga itari mizima, rimwe na rimwe udusabo tw’intanga ngabo ntitumanuke ngo tujye aho twagenewe kujya tukigumira hejuru cyangwa twamanuka aho tuvuye ntihifunge, tugahora tuzamuka ndetse ibyo bigatuma tudakura neza cyangwa ngo dukore intanga ngabo nzima.
Zimwe mu ndwara zishobora gufata intanga ngabo zigatuma umugabo atabyara
1.Azoospermie
Iyi ni indwara yo kutagira intanga ngabo mu masohoro. Kutagira intangangabo zihagije cyangwa uburwayi bwazo bituma abagabo batabasha kubyara.
2. Oligospermie
Umubare w’intanga ngabo uri munsi ya miliyoni 30/ml ; ubundi uyu ukaba ari wo mubare fatizo umugabo yagakwiye kugira.
3. Asthénospermie
Ni ukuba umugabo afite intanga ngabo zidafite umuvuduko uhagije
4. Teratospermie
Ibi ni ibijyanye no kuba intanga ngabo zifite imiterere itari yo, aho aba afite minini cyane. Iyo umugabo afite ibyo bimenyetso 3 bya nyuma icyarimwe, amahirwe ye yo kubyara aba ari macye cyane, n’ubwo rimwe na rimwe ashobora kubyara, ariko biba ari nk’impanuka.
Kugira ngo abagabo nk’aba babyare ni uko baba bagomba kwegera abaganga bavura bakoresheje imiti y’inyunganiramirire gusa. Iyo umugabo afite Azoospermie ntabwo aba ashobora kubyara mu buzima bwe. Kugira ngo abashe kubyara ni ugushaka abaganga bamuvura bakoresheje imiti iri mu rwego rw’inyunganiramirire ikora mu kuvura abagabo batabyara.
Teratospermie, Oligospermie na Asthénospermie, izi ndwara eshatu ubuvuzi busanzwe nazo ntiburabasha kuzivura. Cyakora ubuvuzi bw’abashinwa bukoresheje imiti yo mu rwego rwa food supplement bubasha kuzikiza.
Imiti ikoreshwa itanga ibisubizo mu kongera umubare wintanga, mu kongera ubwiza bw’intanga ndetse no kongera umuvuduko wazo.
Ibitekerezo
mugabo gerageza ujye kwamuganga bufashe kandi uzabyara urubyaro rutangwa n'imana . Kanda hano umusubize
nitw kamukama ndashaka umukobwa mwiza ufite akazi akaba arinzobe akaba arimuremure akaba afite urukundo unva yujuje ibyobyose yahamagara 0725379063 tukabonana Kanda hano umusubize
Niba ufite petit frere wizera uzamuhe agakombe yikinishe agushyiriremo intanga..noneho uzishyire mugitsina cya madame ari muburumbuke. Bityo ntazaba aguciye inyuma, azabona umwana yishime, kandi nawe umwana ntuzamwanga kuko ari amaraso yanyu. Kanda hano umusubize
Gutandukana ntabwo ari byo ahubwo abanze bagere kuri uwo muganga bavuze haruguru kandi byagaragayeko hari n'ubuhamya abavuwe nawe bari gutanga Kanda hano umusubize
nahamagare izo number bamufashe nange ngiye kumusengera kdi imana izamutabara Kanda hano umusubize
Nanjye umugabo wanjye yari yarabuze urubyaro tumaze imyaka 12. ubu hashize umwaka n'igice inshuti y'umugabo wanjye imurangiye umuganga ufite numero ya 0787150912. Uwo mugabo yaduhaye imiti yo mu rwego rwa food Supplement ikorwa n'abashinwa. ubu mfite uruhinja rw'amezi abiri. Ababishoboye muzamuhamagare abafashe kuri 0787150912 Kanda hano umusubize
Nshuti bakunzi ba Imirasire.com ndabasuhuje. Nibyo rwose uwo mugabo arahangayitse cyane ndabizi birababaza nanjye byambayeho. Namaze imyaka 20 narabuze urubyaro nshakisha umwana hanze ndamubura. Mbere yo gushakana n'umugore wanjye we yari yarabyaye hanze. Yahoraga anyurira ko ntacyo nishoboreye ntabasha kubyara. Nagiraga nanone ikibazo cyo kurangiza vuba ndetse nkagira ubushake buke bw'imibonano mpuzabitsina. Nagiye kwipimisha kuri BMC bambwira ko mfite ikibazo cy'intanga nke kandi zitihuta. Nagiye kwivuza kuri CHUK no kwa Kanimba bampa imiti ntiyagira icyo imarira. Inshuti yanjye yaje kundangira umuvuzi ukoresha imiti yo mu rwego rwa food Supplement ikorwa n'abashinwa aza kumfasha ubu narakize meze neza. Maze imyaka 3 nkize ubwo burwayi nkaba maze kubyara abana 2. Uwo muganga numero ye ni + (250)787150912 Kanda hano umusubize
Hello ndabashimiye umuseke muri abantu nrabona uko mbashimira ! Umugabo wanjye rero numuntu wiyemera cyane sinamubwira ko afite ikibazo ngo azanyumve! Maze gusoma itinkuru ndabemeye pe ubusanzwe njye ntakibazo.mfite ndabizi neza! Kuko nigeze gutwita! Ariko nimungire inama umugabo wanjye asohora ibintu bifashe bimeze nkamavuta nanubu ntamwana kandi yiyemera kubi namubwira ko afite ikibazo ati wapi! Kandi biragaragara iyo tubikoze ahita arangiza bwambere bikagenda bikamatira mugitsina kuburyo kunshuro yakabiri yongeye guhaguruka numva bibangamye none byaranyobeye! Ikindi bigera mumubiri bikantera isesemi nagira icyo ndya iseseme ikazamuka ngahita ngura ikiziba kanwa mbese nibirebire uwaba yagira icyo ambwira yambwira uko nabyifatamwo thx! Kanda hano umusubize
Nitwa Claude. Icyo kibazo nanjye nigeze guhura nacyo uriya mugabo niwe wamfashije. Uzamuhamagare kuri 0787150912 Kanda hano umusubize
ihangane muvandimwe birababaza kugira ibintu bikubangamira muburiri !ariko rimwe muzagere muburi ubyihanganire umuhe neza ubyirengagize umuryohereze nimurangira umubwire ko ejo muzajya kwamuganga bakareba impamvu arira amasohoro afashe kandi bizakira. Kanda hano umusubize


text:
Umuzingo (Album) w’indirimo 10 zihimbaza Imana niwo Chorale Christus Vincit igiye gushyira ahagaragara, ifashe abakunzi bayo kwizihiza Noheli.
Igitaramo cyo kumurikaa iyo Album giteganyijwe kuba ku itariki ya 24 Ukuboza 2017 muri “Centre Urumuri” hafi ya Christus i Remera.
Umuyobozi w’iyo Korali, Irankunda Kayonga Jean D’Amour avuga ko kuri icyo cyumweru bashaka kwinjiza abantu muri Noheli no gufasha abakristu kurushaho gusenga basingiza Imana.
Akomeza avuga ko bazaririmba mu ndimi zirenga eshanu, ku buryo yizeza abazakizamo gusabana n’Imana no kunyurwa ku mutima.
Agira ati “Tuzaririmba indirimbo nyinshi mu cyongereza, ikigande, ikinyarwanda n’ilingala. Umuntu uzaza muri iki gitaramo ntabwo azicuza rwose tuzabereka indirimbo nziza tunabinjize muri Noheli.”
Akomeza agira ati “Dufite indirimbo zitandukanye twihimbiye ubwacu nka Korali ariko dufite indirimbo indwi zigaragaza umwimerere wa Korali yacu ku buryo uriya munsi uzaba ari uw’imigisha ya Nyagasani.”
Chorale Christus Vincit yatangiye mu mwaka wa 2012 igizwe n’abaririmbyi barindwi gusa, kuri ubu ifite abaririmbyi basaga magana abiri (200), bari ku isi yose. Gusa ariko abayiririmbamo umunsi ku munsi ni 70.


text:
Mu Karere ka Rubavu mu Mirenge ya Cyanzarwe na Rubavu hari abibanira n’amatungo magufi nk’ihene n’intama mu nzu, bakavuga ko babiterwa no gutinya abajura bashobora kuyiba.
Aba baturage bemeza ko ntawe utinya ishyamba ahubwo atinya icyo yahuriyemo na ryo kuko ngo hari igihe bagiye baraza amatungo ya bo hanze bwacya bagasanga yibwe cyangwa yabagiwe hafi aho abajura bagatwara inyama.
Kuri bo ngo bahitamo kwibanira n’amatungo ya bo mu nzu aho kuyaraza kure ya bo bikaba byabaviramo kuyahomba kandi akenshi ngo ari yo baba batezeho amakiriro.
Gusa iki kibazo cy’ubujura ababana n’amatungo mu nzu ntibakivugaho rumwe n’ubuyobozi bwo buvuga ko hari abandi baturage baraza amatungo ya bo hanze kandi ntiyibwe.
Ubuyobozi buvuga ko kuba abaturage babana n’amatungo mu nzu ari imyumvire ya bo iri hasi.
Hakuzimana Gilbert, umwe mu baturage baganiriye n’Izubarirashe.rw ubana n’intama eshanu mu Murenge wa Cyanzarwe yemeza ko adashobora kuraza intama ze hanze ndetse ngo n’iyo ari ku manywa agiye kugira aho ajya azijyana mu nzu agakinga.
Yagize ati “Nk’uko umuntu iyo yanitse ibirayi cyangwa ibijumba hanze yajya kujya ahantu akabyanura, nanjye ni ko mbigenza ngasiga intama zanjye mu nzu iyo nshatse kugira aho njya n’ubwo haba ari ku manywa, hano rwose sinkubeshye nihaye kuzisiga hanze baziba, si bwo byaba bimbayeho kuko umwaka ushize narazaga intama yanjye hanze mbyutse mu gitondo ndayibura kandi ni yo nari mfite yonyine”
Yungamo ati “Urabona hano mu bantu duturanye bagera muri 15 ni njye woroye gusa, urumva nasiga intama zanjye hanze aba baturanyi cyangwa abandi bajura bavuye kure ntibazibe? Kuba ndarana na zo nta cyo bimbwiye kuko ningira ikibazo nzazigurisha zintabare.”
Naho Nyiramisago we ati “Mpitamo kwiraranira n’ihene ebyriri za njye kuko sinaziraza hanze bazinyiba kandi simfite ubushobozi bwo kuzubakira inzu ngo ikomeye ngo nyifumge kuko nanjye iyo mbamo urabona ko imeze nk’ikiraro cy’inka, hano byibuze mba ndarana nkamenya ko nimpura n’ikibazo gikomeye nzayigurisha ikantabara kuko nta yindi mitungo mfite.”
Umuyobozi w’Akarere ka Rubavu wungirije ushinzwe imibereho myiza Uwampayizina Marie Grace yemeza ko kuba hari abaturage bararana n’amatungo ari ikibazo, akavuga ko bafite imyumvire iri hasi ko bagomba kwigishwa ngo ntibakwiye kwitwaza ubujura kuko hari n’abandi borora ariko ntibararane n’amatungo mu nzu.
Ati “Nta kibazo cyihariye cy’ubujura kiri mu Karere ka Rubavu, ikibazo gishobora kugirwa n’umuntu ku giti cye kubera imyumvire iri hasi agahitamo kurarana n’itungo ariko si byiza kuko ni umwanda kandi hari n’abandi benshi bafite amatungo ariko batararana na yo mu mazu.”
Aba baturage biganjemo abakuwe mu manegeka muri Gishwati bigaragara ko n’inzu batuyemo zishaje cyane ariko ubuyobozi bw’Akarere buvuga ko binyuze mu miganda batangiye kububakira.


text:
Karongi: Urubyiruko rurashimirwa imirimo y’amaboko rwakoze
Abasore n’inkumi 230 baturuka mu mirenge inyuranye y’akarere ka Karongi bari bamaze ibyumweru 3 mu ngando, barashimirwa imirimo y’amaboko bakoze itazibagirana muri Rubengera.Iyi mirimo ihabwa agaciro k’amafaranga agera kuri miliyoni 7n’igice.
Umuyobozi w’akarere ka Karongi Kayumba Bernard, akaba avuga ko guhuriza hamwe uru rubyiruko biba bigamije kurufasha kumenya kwihangira imirimo, kuko umurimo ari wo ubeshaho nyirawo.
Yagize ati: “Urubyiruko rw’igihugu rwakoreshejwe mu bisenya cyane muri genocide, ubu rero rugomba ahubwo gukoreshwa mu kubaka u Rwanda rushyaâ€
Izi ngando zari zatangiye ku wa 20 Ugushyingo, zikaba zarashojwe ku wa 11 Ukuboza.
Bamwe mu rubyiruko rwari rwitabiriye izi ngando, rukaba rwishimira ko rwateje akarere karwo imbere, kuko ngo ubundi guteza imbere akarere ukomokamo, ntako bisa.
Umuyobozi w’ikigo cy’urubyiruko cya Karongi, Manirarora Annoncée, avuga ko iyi ngando yagize akamaro cyane kuri uru rubyiruko no ku gihugu kuko yari ifite intego yo kubungabunga ibidukikije kandi ikaba yaragezweho.
Ibikorwa byose byakozwe n’uru rubyiruko mu gihe cy’ibyumweru bitatu, birimo guhanga no gusibura imihanda imwe n’imwe ndetse no gucukura amabuye azakoreshwa mu kubaka umudugudu w’ikitegererezo , bikaba bibarirwa agaciro k’amafaranga agera kuri miliyoni 7. 445.500 Frws.